Аргентинанинг сув ости кемаси йўқолган жойда портлаш қайд этилгани маълум қилинди\n21:50 / 23.11.2017\nФото: EPA-EFE/Carlota Ciudad\nАргентина ҳарбий-денгиз кучлари (ҲДК) San Juan сув ости кемаси охирги марта алоқага чиққан жой яқинида у йўқолган куни – 15 ноябрда портлаш юз бергани ҳақида маълумот олди. Бу ҳақда Аргентина ҲДК вакили Энрике Бальби маълум қилди.\n“Бизга аномал, қисқа, кучли, портлашга мос бўлган ноядровий характердаги битта ҳодиса бўлганини маълум қилишди”, деб айтган Бальби матбуот анжуманда.\nБальбининг айтишича, бу маълумотни Австрия тақдим қилган. Унинг таъкидлашича, ушбу ҳодиса қайд қилинган жой аввалроқ Аргентинага АҚШ маълум қилган “гидроакустик ҳодиса” қайд қилинган нуқта билан мос тушмоқда.\nБальбининг маълум қилишича, Аргентина ҲДКнинг 3 та кемаси “сув ости кемаси билан алоқа ўрнатиш” учун бу ҳудудда патруль назорати олиб бормоқда. Уларга 23 ноябрда яна 6 та кема қўшилган. Портлаш қайд қилинган жой устидан АҚШ ҳарбий-ҳаво кучларининг Boeing P-8 Poseidon самолёти кузатув олиб бормоқда. “Бошқа ҳудудларда ҳам қидирув давом этмоқда”, деб қўшимча қилди Бальби.\nАргентинага берилган маълумотларга кўра, портлаш кема йўқолган куни маҳаллий вақт билан соат 10:31 да қайд қилинган. Кема эса охирги марта алоқага соат 7:30да чиққан.\nАргентина сув ости кемаси San Juan


Раъно Обидова: Хитойда туҳмат билан қамалган ўғлимни ким ҳимоя қилади?\nХитойда ҳибсга олинган 29 яшар Довудбек Обидов\nАндижон вилоятидан Озодликка боғланган 50 яшар Раъно Обидова ўтган йили Хитойда ҳибсга олинган 29 яшар ўғли Довудбек Обидов учун ҳуқуқий ҳимоя излаётганини айтди. Онанинг даъвосича, ўтган йили Хитойга кетган ўғли ҳамюрт шериги содир этган қотилликка алоқадор сифатида 20 ойдан буён ҳибсда сақланмоқда.\nАёл ўғлига ҳуқуқий ҳимоя сўраб, Ўзбекистон элчихонаси ҳамда ҳуқуқ-тартибот идораларига қилган мурожаатлари эътиборсиз қолаётганидан шикоят қилди:\n- Жиноятни содир этган Э. исмли бола (бу шахснинг исм-фамилияси ошкор қилинмаётир - таҳр.) аслида аввал судланган, Туркияда ҳам ўзбекистонлик қизларни роса қийнаган. Менда видеозапислари, Хитойнинг Урумчисидаги андижонлик савдогар болаларнинг пулларини алдаб, олиб қочганига оид далиллар бор. Ҳозир Хитойда шу бола қидирувда экани, ўғлим жиноятга гувоҳ сифатида ушлаб турилгани ҳақида ҳужжат олиб келдим, Ўзбекистонга. Лекин на суд, на Олий суд, на Интерпол, на Ташқи ишлар вазирилиги чора кўрмаяпти. "Жиноят Хитойда содир бўлган", дейишяпти, холос. Мен ўғлим ҳибсга олинганидан бери бирор марта кўрмадим. Хитойга тўрт марта бордим, ҳозир эса боришга қурбим етмаяпти. Менга ким ёрдам беради, мен нима қилай? - дея даъво қилди Раъно Обидова.\nҚуйида Обидова билан суҳбатни тинглашингиз мумкин:\nОзодликка хорижда турли жиноятларда гумон қилиниб ёки айбланиб, қамалган ўзбекистонликларнинг яқинларидан шикоятлар тез-тез келиб туради.\nАксар ҳолларда, шикоятларда Ўзбекистон элчихонаси ҳамда Ўзбекистондаги тегишли ҳуқуқ-тартибот идоралари хориждаги фуқароларнинг ҳимояси билан шуғулланмаётгани, одатан, уларнинг тақдирига бефарқлик билан қараётгани айтилади.\nОзодлик Раъно Обидова мурожаати ортидан тегишли ташкилотлардан жавоб олиш ва бу борада қўшимча тафсилотларни аниқлашга уринади. Янгиликларни Озодликда кузатинг!


Ўзини айблаш - Динда саволим бор\nХозирги вақтда: 23 авг 2019, 01:36\nРўйҳатдан ўтган: 03 Июл 2018, 13:27\nПост Rayyona » 04 окт 2018, 08:26\nАссалому алайкум. Охирги пайтда қаттиқ стрессни бошимдан ўтказдим. Бўлиб ўтган можароларга ўзимни айблаб чарчадим. Албатта қарс икки қўлдан чиқади, мен ҳам беайб эмасман. Лекин уруш жанжаллар кўпроқ бошқаларнинг айби, тинимсиз аралашувлари сабабидан рўй беради. Яхши инсон бўлишга, Аллоҳни розилигига етишишга уринганим сари бошқалар буни ожизлик, қўрқоқлик деб тушуниб эзғилаб ўтишга, кечиримлилигимни айбдорликка йўйишга ҳаракат қилади. Айниқса турмуш ўртоғим мени шу томонимдан жуда кўп фойдаланадилар. Шундай гапирадиларки, ҳатто шунчалик ёмон инсонмикинман деб ўйлаб қоламан. Ўзимни танқид қилиш, айбдор ҳис қилиш туйғусидан қандай қутулсам бўлади?\nЖавоб: Ўзини айблаш\nПост Руҳшунос » 23 окт 2018, 21:57\nВа алайкум ассалом. Сиз можаролар бошланмасдан олдин, ўзингизни ислоҳ қилиш учун ҳаракатингизни бошланг. Яъни, ҳозир ҳамма нарсаларни қоғозга ёзиб, уни ёқиб, кулини улоқтириб, ҳаётингизни янгидан, “оқ қоғоздан”. бошланг. Жанжаллар асосан нимадан бошланади? Ҳар бир инсон ўзини эмас, ўз жуфтини ўзгартиришни бошлашидан. Шунинг учун, бировнинг ҳатти-ҳаракатига эътибор қилманг, танбеҳларини ўзингизга олмасликка ҳаракат қилинг. Бунинг учун, ҳаёлан турмуш ўртоғингиз билан чиройли муомалада эканлигингизни, Тохир ва Зухролар каби муҳаббатингиз бордек, бирлик, иттифоқда, ҳурмат-эҳтиромда яшаётганингизни кўз олдингизга келтиринг. Ёмон ҳаёллар, сизни биров ҳафа қилган онлар эсингизга тушса, дарров уларни хайдаб, ўрнига ўша воқеаларни тескарисини ўйланг. Ҳар тонг ўзингизга савол беринг: “Бугун сени бахтли қилиш учун нима қилай?”. Ҳаёлингизга нима қилиш кераклиги ҳақида бир фикр келади. Уни бажаришга ҳаракат қилинг. Мисол учун, ҳаёлингизга шоколад ейиш келди. Демак, сиз ўзингизни бахтли ҳис этишингиз учун, миянгиз шоколадни талаб қиляпти. Шоколадни еб олсангиз, ўзингизни бахтли ҳис қила бошлайсиз. Аёл киши ўзини бахтли ҳис қилса, унинг кўзи чақнаб туради. Ундан бахт энергияси таралиб туради ва бундан аёлни турмуш ўртоғи қадрлай бошлайди. Албатта турмушингиз тинч ва фаровон бўлиш учун бунинг ўзи етарли эмас. Эркак кишига алоҳида муомала талаб қилинади. Икки оғиз гап билан буни ифодалаб бўлмайди. Муслимаат.уз сайтининг форумига тез-тез кириб турсангиз, у ерда ҳам ўзингизга кўп фойдали маслаҳатлар, бошқа аёлларнинг саволларига берилган жавоблардан анча фикр оласиз. Ҳамда истиғфорни кўпайтиринг, дуода бўлинг, эҳтимол қийинчиликларингиз орқали гуноҳларингиз кечирилаётгандир. Сабрингиз учун сизни эҳтимол қанчадан қанча мукофотлар кутаётгандир... Валлоҳу аълам.\nМавзу - Ўзини айблаш


- Июнь 19, 2015\n– Бу йил рўза тутаяпман. Аммо биринчи ўринда озиш учун рўза тутаман, дегандим. Яқинда дугонам бунақа ният билан тутилган рўза қабул бўлмайди, деди. Шу ростми?\nМоҳидил, Наманган вилояти\n– Абу Ҳурайра разияллоҳу анҳудан ривоят қилинади. Набий саллоллоҳу алайҳи васаллам: «Ким Рамазон рўзасини имон келтириб, савоб умидида тутса, аввал қилган гуноҳи кечирилади», дедилар.\nҲадиснинг маъноси: «Аллоҳнинг ваъда қилган савобига ишониб, риё ва бошқа мақсадда эмас, балки Аллоҳнинг мукофотидан умид қилиб тутсагина гуноҳи кечирилади», дейилади. («Фатҳул борий» китобидан).\nПайғамбаримиз саллаллоҳу алайҳи васаллам рўза ҳақида шундай дедилар: «Одам боласининг барча амалига (савоб) кўпайтириб берилади. Бир яхши амалга ўн баробардан етти юз баробаргача савоб бор. Аллоҳ азза ва жалла: «Фақат рўза ундай эмас. Унинг мукофотини Ўзим бераман. Ахир бандам шаҳватини, таомини Мен учун тарк қиляпти», деб айтади. Рўзадор учун икки хурсандчилик бор: бири ифтор вақтида, иккинчи хурсандчилик эса Роббисининг ҳузурига борганда. Шу сабабли сиз энг аввало рўзанинг савобидан умид қилиб рўза тутинг.\n– Баъзан киши рўзалигини унутиб, билмай овқат еб қўйиши ёки сув ичиб қўйиши мумкин. Бунда рўза бузиладими?\nМуслима, Бухоро вилояти\n– Расулуллоҳ соллаллоҳу алайҳи васаллам дедилар: «Агар қай бирингиз унутиб еб-ичиб қўйса, рўзасини камолига етказаверсин. Уни Аллоҳ едириб-ичирибди». Яъни, ким рўзалигини унутиб, ул-бул нарса еб ёки ичиб қўйса, кўнгли хижил бўлмасин ва рўзасини тутишда давом этсин. Демак, уни Аллоҳ таоло меҳмон қилибди.\n– Баъзан саҳарликка ухлаб қоламан, аммо кечқурун эртага рўза тутаман, деб ният қилиб ётаман. Саҳарликка ухлаб қолганимда ҳам рўза ҳисобланаманми?\n– Рамазон ойида ниятни кечаси қилишни эсидан чиқариб қўйган бўлса, кундузи завол (қуёшнинг оғиши, куннинг иккинчи ярми)гача ният қилса бўлаверади (Ҳидоя).\nНият рўзанинг фарзларидан бири бўлиб, унинг аввали вақти саҳарликк ва охирги вақти заволгача ҳисобланади. Саҳарликдан олдин, ҳатто баъзи қавлларда (Фатҳ ул-Қадийр) ифторликдан кейин ҳам эртанги куннинг рўзаси учун ният қилса бўлаверади. Лекин завол вақтидан кейин ният қилиб бўлмайди (Мухтасар ал-Виқоя).\n– Рамазон ойида бирон кишининг тоби қочиб қолса, унга укол қилиш мумкинми? Баъзилар укол рўзани очмас эмиш, дейдилар. Илтимос шу тўғрисида маълумот берсангиз.\n– Аллоҳ таоло бандаларини фойдасини кўзлаб, ҳар бир ибодатга енгиллик бериб қўйган. Жумладан, рўза тутувчига ҳам агар у сафарда ёки касал бўлса, бошқа кунлари рўза тутиб бериши айтилган. Рўза тутувчи киши соғлиғига жиддий хавф бўлмаса, укол вақтини ифторликдан кейин ёки саҳарликдан олдин қилдириб олган маъқул. Лекин рўза тутганда соғлиғи ёмонлашгани туфайли укол олмаса, ҳаёти хавф остида бўлса, укол олиб, рўзасини қазосини Рамазон тугагандан кейин тутиб беради. Энг мақбул бўлган йўл шудир.\n16622 марта ўқилди\nДругие материалы в этой категории: « Рўзага доир масалалар\tРўзага оид масалалар-3 »


Фитначининг асл юзи очилди! — Исломобод\nСиз шуердасиз Бош саҳифа → Фитначининг асл юзи очилди!\nИсрофдан қочиш — бараканинг айни ўзидир\nҚалам аҳллари бўлган дўстларимизга мурожаатимиз шуки, бундай ёлғон-яшиқларга учмасликлари ва фитналардан огоҳ бўлишларига чақирамиз. Зеро, Аллоҳ таоло Қуръони каримда: «Эй мўминлар! Агар сизларга бирор фосиқ кимса хабар келтирса, сизлар (ҳақиқий аҳволни) билмаган ҳолингизда бирор қавмга азият етказиб қўйиб, (кейин) қилган ишларингизга пушаймон бўлмаслигингиз учун (у хабарни) аниқлаб (текшириб) кўрингиз!»(Ҳужурот сураси, 6-оят).\nМАНБА: “Вақф” фонди матбуот хизмати


Ўзбекистон жаҳон бизнес юритиш қулайлиги рейтингида 87-ўринда » Ўзбекистон янгиликлари – Zamin.uz\nЎзбекистон жаҳон бизнес юритиш қулайлиги рейтингида 87-ўринда\nЖаҳон банки ўзининг навбатидаги «Бизнес юритиш-2017: барча учун тенг имкониятлар» деб номланган янги рейтингини эълон қилди. Таҳлил натижаларига кўра, Бруней-Доруссалом, Кения, Қозоғистон, Беларусь, Индонезия, Сербия, Грузия, Покистон, БАА ва Баҳрайн «бизнес юритиш»кўрсаткичлари бўйича 2015-2016 йилларда энг яхши натижаларга эришган мамлакатлар 10 талигидан жой олган.\nУшбу мамлакатлар, умумий ҳисобда жами 48 та тадбиркорлик муҳитини яхшилашга қаратилган ислоҳотлар ўтказган.\nҲисоботда таъкидланишича, рейтингга киритилган 190 давлатнинг ҳар бирида тадбиркорлик қилиш учун шарт-шароитларни яхшилашга қаратилган камида битта ислоҳот олиб борилмоқда. Аммо Европа ва Марказий Осиё тадбиркорлик соҳасида камида битта ислоҳот ўтказаётган мамлакатлар сони кўплиги билан ажралиб туради.\nРейтингда биринчи ўринни Янги Зеландия эгаллаган. Иккинчида Сингапур, учинчида Дания жойлашган. Ҳонг Конг, Корея республикаси, Норвегия, Буюк Британия, АҚШ, Швеция ва Македония кучли ўнликка муносиб кўрилган. Собиқ иттифоқ давлатлари орасида энг юқорикўрсаткич Грузияга тегишли бўлиб, у 16-ўринда. Марказий Осиё республикалари орасида энг яхши натижани 35-ўринда жойлашган Қозоғистон кўрсатмоқда. Қирғизистон 75-, Тожикистон 128-ўринга жойлаштирилган. Туркманистон рейтингга қабул қилинмаган.\nЖаҳон банки рейтингини тузиш бўйича тадқиқотчилари Ўзбекистонда бизнес юритиш имконияти ва қулайлик муҳитини республикани 87-ўринга муносиб кўриш билан баҳолаган.\nЎзбекистон Жаҳон банки ҳисоботида ислоҳотчи мамлакатлар топ ўнталигидан жой олди\n10:10 / 01-07-2017\nАрмияси кучли давлатлар рейтинги тузилди. Ўзбекистон нечанчи ўринда?\n20:17 / 28-04-2017\nЎзбекистон энг бой ва энг қашшоқ мамлакатлари рейтингида нечанчи ўринда?\n09:40 / 08-03-2017\nЎзбекистонда Европа мамлакатлари тажрибаси ўрганилган ҳолда янги қонун қабул қилинди\n09:00 / 25-02-2017\nЎзбекистон тадбиркорлик фаолиятини юритиш бўйича дунё мамлакатлари ўнталигига кирди\n13:29 / 02-11-2015


Таълим кредити олмоқчимисиз? » Chiroqchi tuman hokimligi rasmiy web sayti\nchiroqchi.uz » Uz » Таълим кредити олмоқчимисиз?\nТаълим кредити олмоқчимисиз?\nБанклар томонидан олий таълим муассасаларининг кундузги бўлимларига тўлов-контракт асосида қабул қилинган Ўзбекистон Республикаси фуқароси бўлган талабаларнинг ўқиши учун уларнинг ўзларига, ота-оналари ёки васийларига таълим кредитлари берилиши мумкин.\nТаълим кредитлари талабалар учун бакалавриатга ўқишга қабул қилинганда 10 йилгача ва магистратурага ўқишга қабул қилинганда 5 йилгача бўлган муддатга берилади.\nБанклар томонидан берилган таълим кредитлари бўйича:\nчин етимлар, “Меҳрибонлик уйлари”да тарбияланганлар ҳамда болаликдан I ва II гуруҳ ногиронлиги бўлганларга\nноль фоиз ставкаси (фоизсиз кредит);\nталабаларнинг қолган тоифаларига — 2020 йил 1 январдан бошлаб фоиз харажатларининг бир қисмини "Yoshlar kelajagimiz" жамғармаси маблағлари ҳисобидан компенсация қилиш механизмидан фойдаланиш имконияти билан бозор ставкалари белгиланади.\nТаълим кредити учун банкка қуйидаги ҳужжатлар тақдим этилади:\n• тўлов-контракт шартномаси (контракт);\n• кредитни қайтаришнинг таъминланиши тўғрисида ҳужжат;\n• имтиёзли таълим кредитлари олиш ҳуқуқига эга бўлган чин етимлар, "Меҳрибонлик уйлари"да тарбияланганлар, болаликдан I ва II гуруҳ ногиронлиги бўлганлар, кам таъминланган оилалардан чиққанлар тегишли тасдиқловчи ҳужжатларни тақдим этадилар.\nҚарз олувчи юқоридаги ҳужжатларни банкка тақдим этиш билан айни бир вақтда паспортини шахсан кўрсатади. Банк паспортдан ва тақдим этилган бошқа ҳужжатлардан зарур кўчирмалар ва нусхалар олишга ҳақлидир.


Нотариус стажёрлигига 25 ёшдан кичиклар қабул қилинмайди / Ўзбекистон янгиликлари, энг сўнгги хабарлар\nНотариус стажёрлигига 25 ёшдан кичиклар қабул қилинмайди\n24 октябр 2013, 16:55 1410 кўрилди\nЭндиликда, нотариус стажёри бўлиш учун, олий юридик маълумотдан ташқари, юридик мутахасислик бўйича камида 1 йиллик иш стажига ҳам эга бўлиш талаб қилинади. Бунда стажёрнинг ёши стажировка тугаш муддатида 25 ёшдан кичик бўлмаслиги керак.\nБуйруққа асосан, нотариал идораларда стажёрлар захираси Қорақалпоғистон Республикаси Адлия вазирлиги, вилоятлар ва Тошкент шаҳар адлия бошқармалари томонидан шакллантирилади ва стажёрликка ишга қабул қилишда номзодлар ана шу захирадан танлаб олинади.\nФуқаро стажёрликка қабул қилинишидан олдин, адлия бошқармасида суҳбатдан ўтади. Махсус комиссия сухбат давомида номзоднинг юриспруденция соҳасидаги умумий билим даражаси ва унинг стажёр бўлишга лаёқати мавжудлигини аниқлайди. Стажёрликка қабул қилишда фуқаронинг нотариат соҳасидаги тажрибаси устувор аҳамиятга эга бўлади.\nСтажировка даврида стажёр нотариал ҳаракатларнинг асосий турлари бўйича ҳар олти ой якунида реферат тайёрлайди ва уни махсус комиссия олдида ҳимоя қилади.\nШунингдек махсус комиссия стажёрни,\nСтажировка ўташ муддатининг биринчи йили\nбиринчи ярмида – Фуқаролик кодекси нормалари бўйича;\nиккинчи ярмида – Нотариат тўғрисидаги қонун ҳужжатлари нормалари бўйича;\nСтажировка ўташ муддатининг иккинчи йили\nбиринчи ярмида – нотариал тасдиқланадиган ёки шаҳодатланадиган ҳужжатлар лойиҳаларини тузиш бўйича синовдан ўтказади.\nАгар стажёр стажировка тугагандан кейин бир ой ичида малака ошириш имтиҳонини топшириў учун керакли ҳужжатларни тақдим этмаса, стажировка бекор қилинади. Узрли (касаллик, ҳомиладорлик ва туғиш таътиллари, ҳарбий йиғинларга чақирилганлик ва шу кабилар билан боғлиқ) ҳолатлар бундан мустасно.\nБуйруқ шу йилнинг 21 октябрь куни кучга кирди.


Лукашенко: 33 миллион аҳолига эга гигант мамлакатни тўғри йўлдан олиб боряпсиз | Ўзбекистон ва жахон янгиликлари\nЛукашенко: 33 миллион аҳолига эга гигант мамлакатни тўғри йўлдан олиб боряпсиз\nЎзбекистон 13 сентябрь 12:02 551\nЎзбекистон Республикаси Президенти Шавкат Мирзиёевнинг таклифига биноан Беларусь Республикаси Президенти Александр Лукашенко 12 сентябрь куни расмий ташриф билан мамлакатимизга келди.\nТашриф доирасидаги асосий тадбирлар 13 сентябрь куни Кўксаройда расмий кутиб олиш маросими билан бошланди.\nШавкат Мирзиёев ва Александр Лукашенко аввал тор доирада музокара ўтказди.\nДавлатимиз раҳбари олий мартабали меҳмонни юртимизга ташрифи билан қутлаб, Ўзбекистон билан Беларусь самимий дўст ва ишончли шерик эканини таъкидлади.\n– 2016 йил Самарқанддаги учрашувимизда давлатлараро муносабатларни ҳар томонлама мустаҳкамлашга келишиб олгандик. Ўтган икки йилда мамлакатларимиз ўртасидаги ҳамкорлик халқларимизни қувонтирадиган даражага етди. Ўзаро товар айрибошлаш ҳажми 2017 йил якунлари бўйича 60 фоиздан зиёд ўсди. Жорий йилнинг январь-июль ойларида эса қарийб 4 баробар ошди. Бундай натижалар ҳеч қачон бўлмаган. Бу ўзаро ҳамкорлик учун улкан салоҳият борлигидан, одамларимиз бир-бирини соғинганидан далолат беради. Мамлакатларимиз иқтисодиёти бир-бирини тўлдиради, – деди Шавкат Мирзиёев.\nБеларусь Президенти таклиф учун давлатимиз раҳбарига миннатдорлик билдирди.\n– Сизнинг раҳбарлигингизда Ўзбекистонда амалга оширилаётган ишлар таҳсинга сазовор, – деди Александр Лукашенко. – Ҳам ички, ҳам ташқи сиёсатда оқилона ўзгаришлар қилдингиз. 33 миллион аҳолига эга гигант мамлакатни тўғри йўлдан олиб боряпсиз. Қўшни давлатлар билан муносабатларни мустаҳкамладингиз. Ушбу муваффақиятли сиёсий курс билан Сизни табриклайман. Биз яхши билган ва ўзаро манфаатли бўлган барча соҳаларда ҳамкорлик қилишга, тажриба алмашишга тайёрмиз.\nМузокарада Ўзбекистон билан Беларусь ўртасидаги икки томонлама ҳамкорликка доир кенг кўламли масалалар муҳокама қилинди. Ўзбекистон Республикаси билан Беларусь Республикаси ўртасидаги сиёсий мулоқотни мустаҳкамлашга, ўзаро манфаатли соҳалардаги алоқаларни изчил ривожлантиришга келишиб олинди.\nХалқаро ва минтақавий жараёнлар юзасидан фикр алмашилар экан, бугунги кундаги долзарб масалалар бўйича томонларнинг позицияси мос келиши тасдиқланди. Давлат раҳбарлари Бирлашган Миллатлар Ташкилоти, Мустақил Давлатлар Ҳамдўстлиги ва бошқа халқаро тузилмалар доирасида бир-бирини қўллаб-қувватлашга тайёр эканликларини билдирди.\nАлександр Лукашенко Шавкат Мирзиёевни ўзи учун қулай вақтда Беларусга ташриф билан боришга таклиф этди.


Хотин-қизлар қўмитаси Президент фармони ижроси бўйича ҳисобот берди\n22:06 / 01.02.2019\nПрезидентнинг “Хотин-қизларни қўллаб-қувватлаш ва оила институтини мустаҳкамлаш соҳасидаги фаолиятни тубдан такомиллаштириш чора-тадбирлари тўғрисида” қабул қилинган фармонига бир йил тўлиши муносабати билан Вазирлар Маҳкамаси ҳузуридаги “Оила” илмий-амалий тадқиқот маркази ҳамда Республика Хотин-қизлар қўмитаси иштирокидаги медиа-анжуман бўлиб ўтди.\nТадбирда маълум қилинишича, мазкур фармонга мувофиқ ижтимоий оғир аҳволдаги аёлларни ҳимоя қилиш хотин-қизлар тизимининг устувор йўналишига айланди, хотин-қизларнинг ижтимоий-сиёсий фаоллиги ошди, уларнинг бандлигини таъминлаш масаласи янги босқичга кўтарилди, хуқуқий онги ва маданияти ошди.\nҚабул қилинган ҳужжатлар\nСўнгги икки йилда Ўзбекистон Хотин-қизлар қўмиталари ва унинг ҳудудий бўлинмаларининг фаолияти тубдан ўзгартирилиб, аниқ вазифалари белгилаб олинди. Қабул қилинган фармон доирасида Хотин-қизлар қўмитаси фаолиятини ташкилий-ҳуқуқий жиҳатдан мустаҳкамлаш мақсадида Ўзбекистон Республикаси Президентининг 4 қарори, ҳукуматнинг 6 қарори, 4 фармойиши ва 12 чора-тадбирлар дастури қабул қилинди. Юртимизда хотин-қизларнинг ижтимоий-сиёсий фаоллигини ошириш, уларнинг барча соҳаларда тенг ҳуқуқли меҳнат қилиши борасида ҳуқуқий асослар яратилган.\nЎзбекистон Республикаси Олий Мажлисига сайлов тўғрисидаги қонунда депутатликка номзодлар кўрсатишда хотин-қизлар учун 30 фоизлик квотанинг белгиланганлиги вакиллик органларида уларнинг самарали фаолият юритиши учун хизмат қилмоқда. Ҳозирда 3 минга яқин фаол хотин-қизлардан иборат кадрлар заҳираси шакллантирилиб, уларни депутатлик ва раҳбарликка тайёрлаш борасидаги ўқишлар ташкил этимоқда.\nБугунги кунда Республикада ихтирочи аёллар сафини кенгайтириш, уларни ҳар томонлама қўллаб-қувватлаш ва уларнинг олиб бораётган тадқиқотлари натижаларини халқаро даражага олиб чиқиш бўйича Ўзбекистон Хотин-қизлар қўмитаси мақсадли ишларни амалга оширмоқда. Ўзбекистон Хотин-қизлар қўмитасининг Инновация бўлими қошида ташкил этилган “Ихтирочи аёллар” уюшмаси билан Инновацион ривожланиш вазирлиги ҳамда Ўзбекистон Республикаси Интеллектуал мулк агентлиги ўртасида ўзаро ҳамкорлик меморандумлари имзоланган бўлиб, яқин ҳамкорликда иш олиб борилмоқда.\n2018 йилда Республика бўйича 47 минг нафарга яқин оғир турмуш шароитида яшаётган, шундан 14 минг 600 нафар ногиронлиги бўлган хотин-қизларнинг рўйхатлари шакллантирилиб, улар билан манзилли ишлар олиб борилди. Уларнинг 14 минг нафарига тиббий ёрдам кўрсатилди, 13 минг 500 нафарининг бандлиги таъминланди, 22 минг нафарига 21 млрд. сўм миқдоридаги моддий ёрдамлар берилди.\nХотин-қизлар ва оилани қўллаб-қувватлаш жамоат фонди маблағлари ҳисобидан 1464 нафар оғир турмуш шароитида яшаётган ва ногиронлиги бўлган хотин-қизларга арзон уй-жойлар учун 54,6 млрд. сўм бошланғич бадал пуллари тўлаб берилди.\nПрезидент Олий Мажлисга қилган мурожаатномасида Қўмитага хотин-қизлар бандлигини таъминлаш, айниқса оғир ижтимоий вазиятга тушиб қолган 13 минг нафар хотин-қизларни иш билан, 1600 нафар хотин-қизларни уй билан таъминлаш вазифасини топширди. Қўмита томонидан бу борадаги аниқ режалар белгиланиб, амалий ишлар олиб борилмоқда.\nФонд маблағларидан ҳар йили 1600 нафар аёлга уй-жой суммасининг бошланғич бадалини шакллантиришга амалий ёрдам берилади.\nХотин-қизлар ва оилани қўллаб-қувватлаш жамоат фонди учун ажратилаётган маблағлардан ногиронлиги бўлган хотин-қизларга моддий ёрдам бериш, уларни реабилитация воситалари билан таъминлаш бўйича зарур чоралар кўрилади.\nБугун хотин-қизлар бандлигини таъминлаш ижтимоий-иқтисодий тараққиётнинг устувор йўналишларидан бири, халқ турмуш даражаси ва сифатини юксалтиришнинг муҳим шарти сифатида белгиланган.\nХусусан, 2018 йилда бандлик дастурлари асосида яратилган иш ўринларига хотин-қизлар қўмиталари ва аҳоли бандлигига кўмаклашиш марказлари томонидан уйма-уй юриш орқали аниқланган 245 минг нафар ишсиз хотин-қизлар ишга жойлаштирилди. Маҳаллалар кесимида манзилли рўйхатлар шакллантирилиб, алоҳида дастур асосида 10 минг нафарга яқин оғир турмуш шароитида яшаётган аёл бандлиги таъминланди ва бунга 38 млрд. 261 млн. сўм маблағ йўналтирилди.\nХотин-қизлар қўмиталари ташаббуси билан бўш биноларни қайта таъмирлаш ва ишга тушириш ҳисобига 2 минг 300 тадан ортиқ кичик цехлар ташкил этилиб, 16 минг нафарга яқин хотин-қизларнинг бандлиги таъминланди.\nХотин-қизларни тадбиркорликка кенг жалб этиш, оилавий тадбиркорликни ривожлантириш мақсадида кредитлар ажратиш оҳирги икки йилда 2 баробарга оширилди. Айниқса, йиллик 7 фоизлик имтиёзли кредитлар бериш тизими жорий этилди.\n2014-2016 йилларда тижорат банклари томонидан хотин-қизларга тадбиркорлик фаолияти учун жами 3,8 трлн. сўм кредит ажратилган бўлса, 2017-2018 йилларда 6,1 трлн. сўм кредит ажратилган.\nХотин-қизлар қўмиталарининг тавсияномалари асосида Фонд маблағлари ҳисобидан йиллик 7 фоизлик имтиёзли кредитлар ажратиш тизими жорий этилиб, жорий йилнинг ўзида 100 млрд. сўм маблағ йўналтирилди.\nИжтимоий реабилитация марказлари\nБугун ҳудудларда 159 та Зўрлик ишлатишдан жабр кўрган шахсларни реабилатация қилиш ва мослаштириш марказлари ташкил этилди.\nХотин-қизлар қўмитасининг республика бўйича ягона қисқа рақамли (1146) “Ишонч телефони” ташкил этилиб, ҳар куни 24 соат давомида хотин-қизларнинг мурожаатларини қабул қилиш тизими йўлга қўйилди ва ҳозирги кунга қадар 12 мингдан ортиқ мурожаатлар келиб тушди.\n2018 йилда даврида Ўзбекистон Хотин-қизлар қўмитаси марказий аппаратига жисмоний ва юридик хотин-қизларлардан жами 7296 та мурожаатлар келиб тушган.\nШунингдек, йил давомида ҳафтанинг ҳар пайшанба куни Қўмита раиси томонидан 803 нафар фуқаро қабул қилинган, ҳамда хотин-қизлар ва оила масалаларида долзарб бўлган мурожаатлар сайёр тарзда жойига чиқиб 1870 нафар фуқаро қабул қилинган, аниқ ва самарали натижалар амалга оширилган.\nРеспубликамизда хотин-қизлар жиноятчилигини камайтириш борасида олиб борилган профилактик ишлар натижасида республика бўйича хотин-қизлар жиноятчилиги мос равишда 2016 йилда - 5 фоизга, 2017 йилда 11 фоизга камайган бўлса, 2018 йилда 35,7 фоизга камайишига эришилди.\nХотин-қизларнинг ҳуқуқ ва манфаатларини ҳимоя қилиш мақсадида суд жараёнларида қўмита вакилларининг иштирокини таъминлаш тизими жорий этилиши натижасида 2018 йилда 113 нафар жиноят ва 780 нафар ҳуқуқбузарлик содир этган хотин-қизлар кафиллик асосида жазодан озод этилди.\nЎзбекистон Хотин-қизлар қўмитаси ва Олий суд ўртасида ўзаро ҳамкорлик тўғрисидаги меморандум қабул қилинди.\nОлий суд билан биргаликда Зангиота туманидаги жазони ўташ муассаси ва колонияда суҳбат ва сайёр судлар ўтказилди. Ушбу тадбирда 9 нафар аёлларнинг жазони ўташ тартиби енгиллаштирилди, 6 нафар аёллар озодликка чиқарилди.\nОила турмуш даражасидаги жиноятларни кескин камайтириш мақсадида 9 минг 437 та нотинч оилалар билан профилактик ишлар олиб борилиб, уларнинг 72 фоизида нотинчлик бартараф этилди.\nХотин-қизлар томонидан асосан фирибгарлик, иқтисодий жиноятлар ва ўғирлик жиноятлари содир этилмоқда.\nОлий суд билан Хотин-қизлар қўмитаси ўртасида Меморандум имзоланиб, ажрашишга аризага берганларнинг дастлаб Хотин-қизлар қўмитасида суҳбатдан ўтказиш ва ажрим юзасидан хулосасини олиш йўлга қўйилди. Бунинг натижасида жорий йилнинг ўзида 27 мингта ажрим ёқасига келиб қолган оилаларнинг 78 фоизи яраштирилди.\nЎзбекистонда грантлардан самарали фойдаланиш тизимини ривожлантиришнинг устувор йўналишлари белгиланди


Менинг ЯҚИНЛАРИМГА ҲУЖУМ. 4-ҚИСМ – Huquqbon\nМенинг ЯҚИНЛАРИМГА ҲУЖУМ. 4-ҚИСМ\nIyul 17, 2011 Dekabr 27, 2017 huquqbon\nИ.Каримов жуда куп одамларни узининг душмани деб хисоблаган. Маълумотларга караганда мен хам шу одамлар орасида эканман. У кимни уз душмани деб хисобласа, уни йук килишга, ундан уч олишга интилиб келган. Узбекистон Олий Кенгаши 1990 йилнинг мартида хозирги давлат бошлигини илк бор президент лавозимига сайлаётган пайтда унинг номзодига биринчи булиб карши чикканлиги учун И.Каримов узбек халкининг мард фарзанди, Узбекистон Олий Мажлиси депутати Шаврик Рузимуродовни узининг шахсий душмани деб хисоблай бошлаган.\nШаврик узоги билан бир йилча депутат булди, холос. У 1990 йил март ойининг бошида булиб утган, биринчи марта нисбатан эркин булган сайловларда депутатлик мандатини олган 50-60 та мухолифат кайфиятдаги депутатларнинг бири эди. Юкорида айтилган сессиядан кейин И.Каримов биринчи булиб Шаврикни депутатликдан четлаштириш харакатига тушди ва уни сохта айб куйган (милиция ходимини урди, деган) холда камокка ташлашга эришди. Бу – яшириб булмас холдаги сиёсий таъкиб булиб, узига энди халкаро имидж шакллантирмокчи булаётган И.Каримовнинг халкаро ташкилотлар олдида обрусини оширмас эди. Шунинг учун ярим йил утгач, унинг амнистияси натижасида Шаврук камокдан чикди. Бир томондан, И.Каримов уз максадига кисман эришган, яъни:\nузининг асосий душманларидан бирини парламентдан кеткизган ва шу билан демократик рухдаги депутатлар гурухига маълум даражада зарба берган;\nШаврикни камокка тикиб, гуёки: «Мен билан уйнашма!», деган нарсани унга сингдирмокчи булган булса, иккинчи томондан у Шаврикни тамоман уз йулидан олиб ташлай олмаган эди.\nИ.Каримов буйруги билан Шаврик 1998 йил 5 апрель куни иккинчи бор камокка олинди. 18 апрель куни Тошкентга ЕХХТнинг Харакатдаги раиси, Польша ташки ишлар вазири Бронислав Геремек ташриб буюрди ва эртаси куниёк 10 дан ортик хукукбонлар билан учрашув утказди. Мен унинг номига мурожаат ёзиб, унда Шаврикнинг камокка олинганини уктирган ва унинг озод этишда ЕХХТни ташаббус курсатишга чакирган эдим.\nва унинг бевосита буйруги билан тузум итлари томонидан 2001 йил июль (балки июнь) ойида ички ишлар вазирлиги ертуласида вахшийларча улдирилган. 2005 йилда мен кашкадарёлик бир аёл билан гаплашдим. Бу аёл узининг фаолияти туфайли вилоят ички ишлар бошкармаси ходимлари томонидан ушланиб, бир неча сутка кийнокка солинган. Бир куни шу ходимларнинг бири газаб билан: «Ха майли, Каримовга карши курашаётган экансанлар. Кулларингдан нима келади? Шаврикнинг кулидан нима келди? Худди шу ерда биз уни уриб улдирганмиз. У улиб кетди, Каримов яшаяпти» – деган. Шу гап тугри булса, демак Шаврик Карши шахрида улдирилган. Шу жойда мен мухтарам укувчини Шаврикнинг дафни хакидаги баъзи тафсилотлар билан таништирмокчиман.\nШаврикнинг улими хакида маълумотни менга 7 июль куни кеч соат 8 ларда Бахтиёр Хамроев билдирди. Мен шу пайт Жиззахдаги уйимда эдим. Наманган вилоят ташкилотимизнинг аъзоси Собитхон Устабоев хам уша куни менинг уйимда эди. Углим Олим дархол РАФ русумли бир «маршрутка»ни гаплашиб келди ва соат 11 да мен, Собитхон, Бахтиёр ва Олим Яккабогга жунадик. Китоб довонига кадар йулимиз деярли бехатар булди. Довондан деярли тушиб булганимизда эрталаб соат 3 лар булиб, осмон гира-шира ёришиб келаётган эди. Рупарада ДАН пости куринди ва у ерда бизни тухтатишди. Постда милиция кийимида бирорта одам куринмади – турган одамларнинг барчаси фукаро кийимида эди. Улар дастлаб шофер ва бизларнинг хужжатларимизни олиб куйишди ва Яккабогга Карши оркали боришни айтишди. Шаврикнинг кишлоги «Олакарга»гача тахминан 50-60 км масофа колган булиб, биз оркага кайтиб, салкам Самаркандгача бориб Каршига бурилсак, масофа камида 250 км булган ва, табиий, дафн маросимига етиб бориш амри-махол булар эди. Йултусарлар йулда давом этиш мумкин эмаслигининг сабаби килиб Китобга якин жойда катта авария содир булгани ва йул бекитилганини айтишди. Биз машинани уша ерда колдириб, туртталамиз пиёда кетишга карор килдик, бирок йулимизни 15 тача бакувват йигитлар овчарка ит билан тусишди. Оркага кайтиш бирдан бир чора эканлиги аён булди. Хужжатларни кайтиб олиб оркага кайтдик. Икки километрча йул юргач менинг хаёлимга бир фикр келди ва мен тухташни айтдим. Китоб томон кетишда йулнинг унг томони куп баланд булмаган кир булиб, ундан ошилса чукур ва жуда кенг сой келади. Сойдан утилса баланд тог бошланади. Кир, сой ва тог довон йули буйлаб Китоб томон йуналган. Мен Собитхон ва Олимга тог ёнбагри буйлаб Китоб томонга юришни ва Китобда машина ёллаб «Олакарга»га етиб олиб, дафнда катнашишни таклиф этдим. Улар кирдан ошиб сойга тушиб куздан гойиб булишгач, 15-20 минутдан кейин шоферга довондаги чойхоналарнинг бирида бизни кутишни буюриб, олдин жунаганлар каби Бахтиёр иккаламиз кир ошиб Китоб томон юрдик. Максад: турт одамдан хеч булмаганда биттаси етиб борар, деган умид эди.\nТогда юриш ута огир экан: йулнинг йуклиги, чакалакзорлар, баъзи жойлар сим тур билан тусилганлиги одамнинг тинкасини куритар экан. 6-7 км юргач Бахтиёр иккаламиз йул томон бурилдик: сойга тушиб, сунг кирдан ошиб асфальт йулга чикдик ва уша жойда олдин жунаганларни учратдик. Уткинчи бир «Дамас»га миниб Китобга етиб олдик ва бир «Тико»ни гаплашиб «Олакарга»га жунадик. Яккабог ДАН пости олдида унгга бурилган захотимиз биз минган машинани учта милиция машинаси ураб тухтатди. Хаммамизни ДАН постига олиб келиб, иккитадан турли хоналарга олиб киришди. Бизнинг кузимиз унгида милиция ходимлари «Тико»нинг шоферини каттик калтаклашди. Бироздан кейин бизларни Китоб туман ички ишлар булимига олиб келишди ва алохида хоналарга камашди. Уша ерда милиция ходимлари Собитхон ва Олимни уришган. Соат 13 да хаммамизни ИИБ ховлисига олиб чикишганда у ерда машинамиз ва шоферимизни курдик. Шоферимиз булган вокеани гапириб берди. У машинани чойхона олдига, кучага куйиб, узи чойхонага кирган. Машинада Жиззах вилояти номери булгани учун довон устида бизни оркага кайтарган постнинг бир неча ходимлари у ерга овкатланишга келишган ва машинани таниб колишган. Шофер бизлар тог ошиб Китоб томонга кетганимизни айтишга мажбур булган. Тревога кутарилган ва Китоб хамда Яккабог ДАН постларига хабар берилган.\nСоат 13 да машинамизга иккита МХХ ходимини утказиб, икки «Нексия» машинасининг курикчилигида бизни Самарканд томон олиб кетишди. Икки вилоят чегараси кесиб утилгач, курикчилар оркага кайтишди.\nМен уч йилдан сунг Шаврикнинг уйига боришга муваффак булдим ва ушбу вокеани эшитдим. Шаврикнинг тогаси куп йиллар прокуратурада ишлаб пенсияга чиккан, бир угли прокуратурада, иккинчиси эса милицияда ишлар экан. «Тогам мени улгудек ёмон куради, мен билан юзкурмас» – дерди Шаврик хар замонда. УИХЖдан турт одам Шаврикнинг дафн маросимига жунаганлиги унинг тогасига маълум килинган, у эса бизни «муносиб» кутиб олиш учун 20-30 одамни тайёрлаган. Бу одамлар Шаврикнинг уйига борадиган йул чеккаларига тош йигишган ва бизни тошбурон килишга тайёргарлик куришган экан.\nУИХЖнинг билдиришнома, мурожаатнома, баёнотлари, докладлари ва бюллетенлари асосан мен ёзишимни хамма биларди. Матбуотимиз билан боглик баъзи вокеаларни келтирмокчиман. Кайси йили эканлиги хозир ёдимда йук, бир вакилимизни «Туркистон» газетаси редакциясига бир иш билан юбордим. Узини кайси ташкилотдан эканини билдирмаган вакилимиз редакция ходимларининг бири билан анча гаплашган. Бу ходим анчагина хур фикрли булган булса керак: «Мен сизга УИХЖнинг бир бюллетенини чикариб берайми?» – деб сураган ва Интернетдан камида 40 сахифалик бюллетенимизни кучириб олиб, принтердан чикариб берган. Бу вокеа УИХЖнинг хужжатлари газета ва бошка давлат ташкилотлари томонидан укилиши ва хатто таркатилишини курсатди.\nУИХЖнинг кийноклар ва камокхоналарга багишланган бир бюллетенини бизга нотаниш булган бир аёл Бекободдаги УЯ 64/21 камокхонасига олиб борган ва у ерда сакланаётган махбус эрига топширган. 1999 йилининг охиррогида менга Самарканддан Маматкул Мухторов деган одамдан бир хат келди. Маматкул ака хатида УЯ 64/21 зонасида ётгани ва 1999 йили озодликка чикканини ёзиб, мени Самаркандга таклиф этган экан. Мен шу хат юзасидан Самаркандга 2000 йил ноябрь ойида бора олдим, холос. Мен Маматкул аканинг хонадонида бир сутка мехмон булдим ва камокхона хаётидан куп маълумотлар олдим. УИХЖ бюллетени махбуслар орасида кулма-кул утиб укилгани ва охири титилиб, укиб булмайдиган даражага тушганини Маматкул акадан эшитдим. У киши бюллетеньдан менинг уй адресим ва телефонларимни ёзиб олган эканлар. 2001 йилдан бошлаб хозирга кадар Маматкул ака УИХЖнинг Самарканд вилоят булимини бошкариб келмокдалар.\n1999 йил 16 февралида Тошкентда туртта портлашлар содир булганда мен УИХЖнинг иккита баёнотини таркатдим. Биринчиси 19 февральда таркатилган булиб, унда портлашларнинг олтита версияси келтирилган эди. Бирок, 3 март куни таркатилган баёнотимизда факат битта версия, – портлашларни узбек махсус хизмати уюштирган ва амалга оширганлиги, – келтирилган эди. Бу – хукумат доираларига УИХЖ томонидан куйилган жиддий айб эди. Мен прокуратура ва МХХнинг реакциясини узок кутдим – реакция булмади. 2004 йили мартнинг охири ва 31-чи июльда Тошкентда портлашлар (ва отишмалар) яна содир булди. УИХЖ 5 апрель куни узининг баёнотини эълон килди ва содир этилган дахшатли «терактлар»га исломчиларга хеч кандай алокаси йуклигини таъкидлади. УИХЖ томонидан сурилган бу айб хам жавобсиз колди. Нихоят, Андижон вокеаларини урганган холда УИХЖ 2005 йил 5 июнь куни уз баёнотини эълон килди ва бу вокеа И.Каримовнинг Украина, Грузия ва Киргизистонда булиб утган «рангли» ёки «гулли» революцияларнинг Узбекистонга таъсирини кесиш учун уюштирган «рангли» контрреволюцияси эканини ургулади. УИХЖ вакиллари Андижон вокеаларидан сал утмай ахолини оммавий киргин килган харбий гурухни аникладилар ва унинг бошликларини номма-ном ошкор килдилар. Хукумат бу сафар хам УИХЖга айб куйишга ботина олмади.\nМуболагасиз айтиш мумкин-ки, УИХЖ хукумат доираларининг томогига тикилган суяк каби эди. УИХЖ хукукбонлик ташкилоти булса-да, у хукумат олиб бораётган сиёсатга доимо уз муносабатини билдириб, унинг аксилхалк ва аксилдемократик мохиятини фош этиб келди. УИХЖ, масалан, халкка ёки унинг бир кисмига нисбатан геноцид олиб бораётгани ва инсонийликка карши жиноят содир этаётгани учун И.Каримов иши билан Халкаро Жиноий Суди (ХЖС) шугулланиши лозимлигини сиёсий, хукукбон ва бошка ташкилотлар ичида узининг 2004 йил 7 январьда чоп этилган докладида биринчи булиб айтиб утди. Мазкур докладда:\nнега постсовет мамлакатлари орасида факат Узбекистонда «кийноклар феномени» юзага келганлиги;\nнега И.Каримов Узбекистонда кузатилмаган «ислом терроризми»га карши курашни байрок килиб олганлиги;\n1993-97 йиллар оралигида хукумат келажакда ун минглаб бегунох одамларни камаш ва судлаш компаниясини ташкил килиш учун прокуратура, МХХ. милиция ва суд системаларида мисли курилмаган тайёргарлик, ходимларни кайта тайёрлаш хамда саралаш ва бошка ишларни олиб борганлиги хакидаги асосий масалалар биринчи марта ёритилди.\nДоклад Интернет-сайтларга, юкорида айтганимдек, 2004 йил 7 январда чикарилди. 8 январь куни менга «Озодлик» радиосининг Тошкентдаги офисидан телефон килишди. Чамаси, Хусниддин булса керак (аник эсимда йук) хаяжонланган охангда ва айни пайтда кулиб: «Толиб ака, нима килиб куйдингиз? УИХЖнинг докладини сиз куйдингизми сайтларга? Хукумат шок холатга тушиб колибди! Телефон килиб «УИХЖ доклади» дейишимиз билан телефонни дархол узишаяпти!» – деди ва мендан интервью беришни суради. 9 бетлик доклад почта оркали президент аппарати оркали И.Каримов номига, Бош вазир Ш.Мирзиёевга, Бош прокурор Рашид Кодиров ва барча вилоятлар прокурорлари, ИИ вазири З.Алматов ва барча вилоят ИИБ бошликлари, Адлия вазири А.Полвонзода, МХХ раиси Р.Иноятов ва барча вилоят МХХ рахбарлари, камокхоналар бош бошкармаси бошлиги Ражаб Кодиров, барча вилоят ва бир канча туман хокимларига – жаъми 64 адресга – «уведомление» килиб жунатилди.\nУИХЖнинг юкорида айтилган доклади БМТ «Кийнокларга карши комитети»нинг Махсус Маърузачиси Тео ван Бовеннинг Узбекистонга багишланган ва 2003 йил февраль ойида эълон килинган доклади билан чамбарчас боглик эди. Маълум-ки, БМТ томонидан Махсус Маърузачи бирор мамлакатга узидан-узи юборилавермайди. Махбусларга нисбатан кийноклар, ута купол муомала ёки инсон шаънини тахкирловчи шунга ухшаш муносабатлар мамлакатда маълум бир даражага чиккани маълум булгандагина Махсус Маърузачи шу мамлакатга юборилади. Мамлакатга келгач, у озодликдан махрум килувчи жойлар (вактинча саклаш изоляторлари, тергов изоляторлари (турмалар), жазони ижро этиш колониялари, рухий касаллар шифохоналари)ни инспекция килади, кийноклардан жабр курганлар ёки уларнинг кариндошлари, адвокатлар, хукукбонлар, журналистлар, сиёсий ва диний мухолифат, халкаро ташкилотлар ва хукумат вакиллари билан сухбатлашади ва материаллар йигади. Унинг хулосалари мамлакатнинг халкаро имиджи (обруси)га бевосита ва сузсиз таъсир курсатади. Махсус Маърузачининг уз докладида келтирган тавсияларининг мамлакат хукумати томонидан кай даражада бажарилиши (ёки бажарилмаслиги) хукумат демократия ва инсон хукуклари идеалларига канчалик мойил эканлигининг критерийси хисобланади.\nУзбекистонда «кийноклар феномени» юзага келганининг асл мохиятини тушуниш учун мухтарам укувчининг диккатини ушбу жараёнга каратиш лозим деб уйлайман. Маълум-ки, СССР кулагач, унинг урнида пайдо булган барча янги давлатлар бошликлари демократик ривожланиш йулини танлаганликларини эълон этишди ва шу йуналишдаги конституцияларини кабул килишди. Узбекистон конституцияси авторитар, яъни бир одам учун яратилган булишига карамай, унда давлат рахбарининг ваколати (бошка давлатлардагидек) икки муддат билан чегараланган эди. Аскар Акаевни хисобга олмаганда Марказий Осиё (ва Козогистон) давлатлари бошликлари собик коммунистик партия рахбарлари эди. Коммунистик лидерлар хеч качон хокимиятни узга кучларга бермаган ва умрининг охиригача давлат тепасида туришга интилган одамлар булган. 10-йиллик икки президентлик муддати тарих нуктаи-назаридан киска давр хисобланади. Шу сабабли, И.Каримов, Н.Назарбоев, С.Ниёзов, Э.Рахмонов ва А.Акаев олдида ута мухим масала, – кандай килиб умрининг охиригача президентлик лавозимида колиш масаласи, – пайдо булди. Бу масалани Туркманистон президенти ута примитив усул билан, – узини умрининг охиригача давлат бошлиги, деб эълон килиш йули оркали, – хал килди. Козогистон президенти мамлакат конституциясига бир неча марта узгартишлар киритиш йули билан ва чунтак парламент ёрдамида истаганча мазкур постда колишга эришди. Марказий Осиё давлатлари ва Козогистон рахбарлари орасида энг гаройиб йулни И.Каримов танлади.\nМаълум-ки, зулмкор авторитар рахбарлар давлатни бошкаришда синалган йул, «душман» излаш йулини танлашади. А.Гитлер немис жамиятини «большевизм» билан куркитган булса, И.Сталин совет жамиятини «нацизм» хавфига ишонтирган. И.Каримов хокимиятни эгаллагач, узини бориб турган авторитар рахбар сифатида намойиш кила бошлади. 1992-93 йиллардан бошлаб эса у мавжуд булмаган «душман»ни, – ислом экстремизми, терроризми ва фундаментализмини, – уйлаб топди. Бу гоянинг гаройиблиги шундан иборат эди-ки, И.Каримов Гарб ва Россия хамма вакт ислом факторидан куркиб келишганини яхши билган ва келажакда у кандай сиёсат олиб боришидан катъий назар уларнинг куллаб-кувватлаши ва ёрдамига суяниши мумкинлигини тушунар эди. Шу туфайли, яъни бир одамнинг умрбод давлатни бошкариш иштиёки, ун минглаб инсонларнинг, оддий мусулмонларнинг такдирини фожеа томон улоктирди.\nМамлакатда йук «ислом экстремизми ва терроризми» мавжуд эканини узбек жамияти ва дунё хамжамиятига курсатиш, албатта, осон иш эмас эди. Бунинг учун яхши мосланган ва шафкатни билмайдиган давлат машинасини яратиш зарур эди. Шундай машинани яратиш асосан 1993 йилдан бошланди ва у 1997 йилда якунланиб, ишга туширилди. Гарчи кийноклар мамлакат тергов органлари, милиция участкалари ва жазони ижро этиш муассасалари (ЖИЭМ)да илгаридан бошланган булса-да, бирок уларнинг кулами хали купчиликка маълум эмас эди. Узбекистонда кийноклар муттасил ва оммавий равишда кулланилаётгани хакида биринчи булиб, 1995-96 йиллардан бошлаб УИХЖ халкаро ташкилотларга билдира бошлаган эди.\nКийноклар буйича Узбекистон хукумати мустакиллик йилларида БМТ «Кийнокларга карши комитети»нинг (кискача: Комитет) 1999 йил 17 ноябрь куни Женевада булиб утган сессиясида биринчи марта хисобот берди. Шу санадан анча илгари БМТнинг Комитети УИХЖга мурожаат килиб, кийноклар буйича хукумат хисоботига альтернатив хисобот тайёрлашни таклиф этди. Уша йили дастлаб 8-11 ноябрь кунлари Истанбулда «Демократик институтлар ва инсон хукуклари Бюроси» (ЕХХТ булимии) нинг халкаро кенгаши, 17-18 ноябрда эса ЕХХТга аъзо мамлакатлар рахбарларининг саммити булиб утди. УИХЖнинг кийноклар буйича докладини мен дастлаб 9 ноябрь куни юкорида айтилган халкаро кенгашда эълон килдим. Доклад залда утирган катнашчиларда яхши таасурот уйготди, бирок Узбекистон хукумат делегацияси уни каттик норозилик билан кабул килгани яккол сезилиб турди. Танафус пайтида менинг олдимга Узбекистоннинг ЕХХТдаги элчиси Ёкубжон Эргашев келди ва «ватанни халкаро майдонда шарманда килмаслик керак» деган гапларни кила бошлади. Мен унга тегишли жавобни бердим ва у жуда норози холда мендан узоклашди. Шундай килиб, УИХЖнинг кийноклар буйича альтернатив докладини хукумат салкам ун кун илгари билган ва у билан танишган эди.\nМазкур сессиясида БМТнинг Комитети Автрия, Озорбойжон, Киргизистон ва Узбекистон хукуматларининг хисоботини эшитиши ва уз хулосасини чикариши лозим эди. Узбек хукуматининг айёрлик килаётгани ва БМТни узининг ёлгонига ишонтирмокчи булаётгани биринчи кундан бошлаб сезилди. Уз хукуматининг кийноклар буйича докладини такдим этиш учун Женевага Озорбойжон ва Киргизистоннинг Бош прокурорлари, Ички ишлар вазирлари, махсус хизмат вакиллари, яъни кийнокларга нисбатан масъул ташкилотлар рахбарлари келишган булса, Узбекистон делегацияси Алишер Вохидов (Узбекистоннинг БМТдаги доимий вакили), Адлия вазирлигидан оддий бир вакил, Омбудсманнинг ёрдамчиси, Акмал Саидов ташкилотидан учинчи ёки туртинчи даражали бир ходимдан иборат эди, холос. Озорбойжон ва Киргизистон хукуматлари кийноклар масаласида какшатгич танкидга учрашди – докладни укиб берган бу давлатлар Бош прокурорларининг ахволини одам уз кузи билан куриши керак!\n17 ноябрь куни «Узбекистон куни» булди: шу куни хукумат докладини А.Вохидов килди ва хукумат танкиддан кутилди. А.Вохидов хукумат докладини очиб хам утирмади ва нуткини чузмади хам. Унинг асосий иддаоси: «Афсус-ки Узбекистонда кийноклар учрайди, бирок хукумат бу ижтимоий фожеага карши курашмокда», деган кип-кизил ёлгондан иборат гап булди ва бу гап сессиядаги вазиятни тамоман узгартириб юборди.\nГап шунда-ки, мазкур Комитет тарихида Узбекистон кийноклар кулланишини тан олган биринчи давлат экан. Альтернатив доклад тайёрлаш жараёнида мен хукумат доклади билан яхши танишганман ва унда «Узбекистонда кийноклар кулланилмайди» деган иддаога ургу берилган, А.Вохидовнинг иддаоси эса умуман доклада учрамайди. Мен хамда Киргизистон ва Озарбойжон нодавлат ташкилотлари вакиллари (Р.Дирилдаев ва А.Исмаилов) Комитет аъзоларининг бир кисми билан 14 ноябрь куни учрашдик ва уларга уз ташкилотларимиз докладларини такдим этдик. Йигилишда асосан мен гапирдим, чунки номлари юкорида келтирилган икки хукукбон УИХЖ доклади билан танишгач, учрашувда: «Биз киска гапирамиз ва вактимизни Толиб Ёкубовга берамиз, чунки кийноклар буйича Узбекистонда ахвол жуда огир экан»- дейишди. УИХЖ доклади Комитет аъзоларида катта кизикиш уйготди ва улар куп саволлар беришди. Шуни хам айтиш керак-ки, мен 11 ноябрь куни Женевага борганимдан бошлаб менинг барча харакатларимни узбекистонлик бир йигит кузатиб юргани сезилди, бирок у мен билан мулокотга чикишни асло истамади.\nМенинг назаримда, УИХЖ доклади Истамбул йигилишида оммалаштирилгани ва у Женевада Комитет аъзолари томонидан юкори бахолангани, Женевада гарчи Киргизистон ва Озорбойжон нохукумат ташкилотларининг альтернатив докладларидан бу давлатларда кийноклар куп эмаслиги куриниб турса-да, бирок расмий докладлар эшитилгач хукуматлар каттик танкид этилгани пайдар-пай Тошкентга етказилиб турган ва у ерда хукуматга фойдали булиши мумкин булган ягона хулосага (Узбекистонда кийноклар борлиги) келинган ва расмий делегация бошлиги А.Вохидовга курсатма берилган. Бу хулоса тугри булиб чикди, яъни И.Каримов хукумати БМТни уз ёлгонига ишонтира олди.\nА.Вохидов маърузасидан кейин Комитет аъзолари чикиш килишиб, «Узбекистон хукумати уз камчиликларини мардларча тан олди, бу – тахсинга сазовор» – деган хулосага келди. Шундай килиб, БМТ «Кийнокларга карши комитети» аъзолари Узбекистон хукуматининг найрангини англай олмадилар.\nУзбекистон хукуматига камчиликларни тузатиш учун бир йил вакт берилди. Шу бир йил ичида УИХЖ ва халкаро хукукбон ташкилотлари томонидан Комитетга кийнокларга багишланган жуда куп маълумотлар бориб тушди ва Комитетда тупланаётган фактлар маълум бир критик массага айлана борди. Табиий, бундан хукуматнинг хабари бор эди.\nКомитет Узбекистон хукуматининг навбатдаги хисоботини 2000 йил октябрь ойида куриб чикишини белгилади. Мазкур сессияга УИХЖнинг альтернатив докладини мен ва Искандар Худойберганов такдим этиш учун бордик. Бирок, хукумат делегациясининг Женевага келиши охирги соатгача номаълум булиб турди, ва нихоят, делегация келмаслиги эълон килинди.\nPrevious postМенинг ЯҚИНЛАРИМГА ҲУЖУМ. 3-ҚИСМ\nNext postИНСОН ҲУҚУҚЛАРИ УМУМЖАҲОН ДЕКЛАРАЦИЯСИ


Левит-Тищенко жанги ҳақида хазил ролик суратга олинди\n18:21 / 20.08.2016\nҚозоғистонлик вайнерлар боксчилар Василий Левит ва Евгений Тищенко ўртасидаги катта шов-шувга сабаб бўлган жанг уларнинг назарида қандай бўлиб ўтганига доир видеоролик суратга олишди.\nInstagram тармоғида Sekavines ники остидаги фойдаланувчининг саҳифасида "2016 йилги Олимпия ўйинлари бизнинг назаримизда" деб номланган хазил видеотасма пайдо бўлди.\nПародия сюжетига кўра, қизил ва кўк формалардаги боксчилар рингда жангга киришадилар. Роликда кўк кийимли боксчи(Левит)нинг устунлиги аниқ кўрсатиб берилади.\nЖангнинг бундай тус олишини кўрган рефери қизил кийимли боксчига ёрдам бера бошлайди, кейин эса унга шифокор ва бошқа кишилар кўмак беришади, бунинг натижасида кучли боксчи бутун бир оломон билан жанг қилишига тўғри келади.\nЖанг якунлангандан сўнг рефери "қизил"ни ғолиб сифатида эълон қилиб, унинг қўлини кўтаради, қозоғистонлик боксчи бунга хотиржам муносабатда бўлади ва "ғолиб"ни табриклайди. Бунинг устига у жанг натижасидан норози мухлисларни тинчлантиргандек бўлиб бармоғи билан "тинчланинг" ишорасини кўрсатади - Левитнинг бу ҳаракати бокс мухлислари орасида машҳур бўлиб кетди.\nЭслатиб ўтамиз, россиялик боксчи Евгений Тищенконинг ғолиб, деб эълон қилиниши қозоғистонлик мухлисларда катта норозилик уйғотди. Ҳакамларнинг қарори бутун дунёнинг нуфузли спорт каналлари томонидан ҳам аёвсиз танқид қилинди.\nКейинроқ Интернетда қозоғистонлик боксчи Василий Левит ва россиялик спортчи Евгений Тищенко ўртасида бўлиб ўтган жанг натижаларига доир петиция жойлаштирилди.\nХалқаро Олимпия қўмитаси Левит - Тищенко жангининг баҳоланишини адолатли, деб топди.\nАндижонда бокс бўйича халқаро турнир якунига етди\n16:30 / 23.09.2018\nБугун Шаҳрам Ғиёсов фаолиятидаги энг кучли рақибга қарши рингга чиқади\n11:54 / 22.09.2018\n«Иккимиз ҳам бу имкониятни узоқ кутдик». Мейвезер Пакьяо билан орани очиқ қилиш учун рингга қайтмоқда\n12:44 / 20.09.2018


Бугунги кунда педагоглик касбининг жамиятдаги нуфузи оширилгани натижасида янги ўқув йилида мактабларга эркак ўқитувчилар ҳам қайтмоқда.\nБугунги кунга келиб, мамлакат раҳбари томонидан таълим тизимига қаратилаётган эътибор натижасида ўқитувчиларнинг елкасини босиб турган кераксиз, аммо оғир юклар олиб ташланиб, шарафли ва масъулиятли вазифа юкланди – энди у билим беради!\nЖорий йилнинг18-20-сентябр кунлари Халқ таълими вазирлиги томонидан УНОДC билан ҳамкорликда «Мустаҳкам оила» дастури бўйича тренинг ўтказилмоқда.\nХалқ таълим вазирлиги ва ЕТТБ вакиллари Ўзбекистонда давлат-хусусий шерикликни ривожлантириш истиқболларини муҳокама этдилар\nХалқ таълим вазирлигида Европа тикланиш ва тараққиёт банки (ЕТТБ) мутахассислари билан учрашув бўлиб ўтди.\nХалқ таълими вазири Ш.Шерматов 22-сонли мактабга ташриф буюрди\nЖорий йилнинг 5 сентябрь куни Халқ таълими вазири Ш.Шерматов ўзи битирган 22-сонли умумтаълим мактабида янги ўқув йили бошланиши билан ўтказилган тадбирда иштирок этди.


Цитрус мевалар ҳақида умумий маълумотлар – Сизга керак - бизда бор\nЦитрус мевалар (Cитрус.Л) авлoдига лимoн, апелсин, мандарин, грейфрут ва бoшқалар киради. Булар дoим яшил бўлиб турадиган дараxт йoки бутадир. Бу туп йил бўйи ўсади, шунинг учун битта ўсимликнинг ўзида ўсайoтган нoвдалар, ғунчалар, гуллар ва мевалар бўлиши мумкин. Бу лимoнда айниқса яққoл кўринади. Барглари 15 oйдан 3-4 йилгача яшайди, лекин дoим алмашиниб туради.\nЦитрус меваларнинг ватани Жанубий – Шарқий Oсийo ҳисoбланади. Улар Xитoй, Япoния, Ҳиндистoн, Пoкистoн, Исрoил, Миср, Испания, Италия, Гретсия, Франсияда, АҚШ нинг жанубий қисмида, Мексика, Бразилия, Африкада ва бoшқа давлатларда тарқалган. Бу йерда дараxтининг бўйи 7 м. га йетади. Барглари қалин бўлиб, таркибида эфир мoйи бўлган жуда кўп безчалар билан қoпланган. Цитрус ўсимликлар микoризали ўсимликлар гуруҳига киради.\nЦитрус ўсимликлар, асoсан баҳoрда гуллайди. Лимoн эса бутун ўсув даври давoмида oз-oздан гуллаб туради. Гули икки жинсли йoки функсиoнал эркак гуллардан ибoрат, ранги oқ кам-камдан пушти рангли, ҳушбўй бўлади. Четдан ва ўзидан чангланади. Кўп турлари чангланмасдан (уруғланмасдан) мева тугади. Гуллари бир – уч йиллик шoxлардаги бир йиллик ўсувчи нoвдаларда ҳoсил бўлади.\nЦитрус ўсимликларининг меваси фойдаси\nЦитрус ўсимликларининг меваси кўп уяли резавoр – мевадир. этининг бўлаклари ҳар қайси уянинг ташқи тoмoнидаги мевабарг девoрлари ўсимтаси – шира xалтачасидан ибoрат. Ҳар қайси мевасида 1 – 32 дoна ва ундан кўпрoқ уруғ бўлади, баъзи xилларида уруғ бўлмайди. Уруғида 3 – 12 дoнагача мўртак бўлиб (пoлиембриoния), уларнинг ҳар биридан мустақил ўсимлик йетилади. Мўртакларнинг биттаси жинсий уруғланиш йўли билан бoшқалари эса вегетатив, яъни уруғланмасдан (нутселлар йўл билан) ҳoсил бўлган. Мевасининг мазаси нoрдoн, аччиқ, ширин бўлади. Пўсти йузасида эфир мoйли кўплаб безчалар бўлади.\nЦитрус ўсимликларнинг меваси фoйдалилиги, шифoбаxшлиги ва таъми жиҳатидан биринчи ўринда туради. Улар таркибида шакар (1 – 2 дан 15% гача), лимoн кислoта (0,9 – 8 %) пектин, А,Б,C ва бoшқа витаминлар кўп бўлади. Апелсин ва лимoн таркибида oлмадагидан 10 – 15 марта кўп C витамин бўлади. Бу мевалар кўпинча янгича истеъмoл қилинади, шунингдек, улардан кoмпoт, сирoп, пoвидлo, мураббo, сукат таййoрлашда, эфир мoйлари, лимoн кислoта ва бoшқалар oлишда фoйдаланилади.\nЦитрус ўсимликлари учун шароитлар\nЦитрус ўсимликлар сoвуққа чидамсизрoқ бўлади. Айрим турлари сoвуққа чидамлилиги жиҳатидан қуйидаги таркибда жoйлаштирилади: ситрoн, лимoн, грейпфрут ва пиддoг, ширин апелсин, нoрдoн апелсин (бигарпадия), мандарин, кинкан, трифoлиате. Трифoлиате 250 C сoвуққа чидайди ва Ўзбекистoнда oчиқ жoй (дала) да ўсаверади.\nЎзбекистoннинг анчагина қаттиқ иқлим шарoити таъсирида цитрус ўсимликлар тиним даврига мажбуран киришга мoслашиб қoлди, бу эса уларни иссиқxoна ва траншиялар рамалар билан йoпилади. Траншия тубидан ва девoрларидан бериб туриладиган иссиқлик ҳисoбига унинг ичидаги температура нoлдан пастга тушмайди. Ана шундай шарoитда ўсимликларнинг йoш барглари тўлиқ сақланади. Уларда ассимилятсия прoтсесси давoм этаверади ва пластик мoддалар тўпланаверади.\nКунлар бирoз илиб, тупрoқ ва ҳавo температураси камида 10° га йетганда траншиялардаги лимoн ҳамда апелсин янги нoвда чиқара бoшлайди. Нoвдаларнинг ўсиш xусусияти унинг даврийлигидадир. Ўзбекистoнда апелсин нoвдаларининг 3 та, лимoннинг 4 та баҳoрги, йoзги, йoзги – кузги ва кузги ўсиш даври бoр. Шунинг учун ҳам нoвдалар йoши ва биoлoгик xусусиятлари жиҳатидан ҳар xил бўлади. Кўпинча тўртинчи ва ундан йуқoри тартиб нoвдалар ҳoсил тугади.\nЎсув даврлари ва\nЛимoн ўсув даври 180 – 220 кун, апелсинники 220 – 250 кун давoм этади. Ўсимликларнинг нoрмал ҳайoт фаoлияти учун фoйдали температуралар йиғиндиси камида 4000° бўлиши керак.\nЛимoн иссиқсевар ўсимлик. Мандарин апелсин ва лимoнга қараганда иссиқни камрoқ талаб қилади. Грейпфрут ҳам апелсин сингари иссиқсевар ўсимлик.\nЦитрус ўсимликларнинг ҳаммаси, айниқса, апелсин йoруғсевар ўсимликлардир, лекин xoналарда ва траншияларда бир oз салқинрoқ бўлса ҳам, яxши ўсиб ривoжланаверади.\nЦитрус ўсимликлар намга ҳам талабчан бўлади, лекин сув ҳаддан ташқари oртиқча бўлишли йoқтирмайди. Уларнинг тупрoққа талаби кўп жиҳатдан пайвандтoкка бoғлиқ. Трифoлиатга пайвандланган ўсимликлар ғoвак, гумус (чиринди) га бoй, сув ва ҳавoни яxши ўсади. Кўпчилик цитрус ўсимликлар учун тупрoқ реаксиясининг муҳити пҲ – 6 бўлиши керак. Ўзбекистoнда унумдoр бўз йерларда ва яxши ўсади.\nЦитрус ўсимликларини ўстириш\nЦитрус ўсимликлар уруғини экиб, улардан чиққан уруғ кўчатларга пайванд қилиш, шунингдек қаламчаларини ўтқазиш йўли билан кўпайтирилади. Пайвандланган ўсимликлар ўтқазилгандан кейин ўсимликлар ўтқазилгандан кейин- 4 йили, уруғдан йетиштирилганлари эса 10 – 12 йилдан сўнг ҳoсилга киради. 25 йoшдан 50 – 60 йoшгача айниқса мўл ҳoсил беради. Ўсимликлар плантатсияларда 50 – 100 йил, пайванд қилинмаган апелсин эса бундан ҳам узoқ яшайди.\nЦитрус ўсимликлар серҳoсиллиги билан фарқ қилади. Грузияда битта апелсин ва лимoн дараxтнинг ҳар тупидан 300 кг гача ҳoсил oлинади. Цитрус ўсимликлар авлoдининг 16 тури бoр. Улардан апелсин, мандарин, лимoн xўжалик жиҳатидан аҳамиятга эга.\nЛимoн (C.лимoн Л.) мамлакатимизда 200 йилдан кўпрoқ вақтдан бери экилиб келинади. Oчиқ жoйларда дараxтининг бўйи 4 – 7 м га йетади. Меваси ўртача йирик, яъни ҳар бири 80 – 120 г, баъзан 200 г гача бўлади, ранги oч яшил, пўсти силлиқ йoки ғадир – будур, эти элипсимoн – oч сариқ. Кислoталар (4 – 7 %) ва C (40 – 70 %), А, Б, П витаминларга бoй. Шифoбаxш вoсита сифатида аҳамияти катта, таъми яxши.\nЎзбекистoнда траншияларда ўстирилайoтган ўсимликлари паст, яъни 3 – 5 температурада ўсишдан тўxтамайди ва тиним даврига киради. 10 – 120 иссиқда эса ўсишни давoм эттиради. Унумдoр ва сувни яxши ўтқазадиган, дала нам сиғими 60 % бўлган тупрoқли йерларда яxши ўсиб, мўл ҳoсил беради. Тепература 1,5 – 2,50 гача пасайиб кетганда лимoн мевалари, пишмаган нoвдаларини, 5 – 60 да эса ўсимликнинг ўзини ҳам сoвуқ уради. Ўзбекистoнда лимoн асoсан, кўп қаламчасидан кўпайтирилади.\nАпелсин (C. Синенсис (Л) Oсб) дунйo миқйoсида йетиштириладиган цитрус ўсимликлар oрасида биринчи ўринда туради. Бақувват дараxтининг бўйи oчиқ жoйларда 12 м гача йетади. Ҳар тупида 100 – 400 дoнагача мева тугади, гектаридан 7 – 8 минг дoна апелсин oлинади. Мевасининг ўртача вазни 80 – 400 гр ва ундан oртиқ бўлади. Меваси таркибида қарийб 8 – 9 % шакар, 1,06 – 1,97 % турли кислoталар ва 70 мг % гача C витамин бўлади, траншияларда ўсган лимoн мевасининг таркибида xимиявий мoддалар бирмунча кам бўлади. Пўсти тўқ сариқ рангли, ғадир – будур йoки силлиқ, қалин бўлиб, этидан яxши ажралади.\nАпелсин уруғдан экиб, кўчат қилиш ва кейин унга пайванд қилиш йўли билан кўпайтирилади. Пайвандланганлари 3 – 4 йили уруғдан экиб ўстирилганлари эса 10 – 15 йилда ҳoсилга киради. Траншияларда ўстирилганда ҳар тупидан 20 – 30, айримларидан 100 – 120 дoнагача ҳoсил oлинади.\nАпелсин жуда иссиқсевар ва йoруғсевар ўсимлик. – 1,50 – 2,5 да мевасини сoвуқ уради, нoвдалари ва йoғoчлик қисми лимoнга қараганда 0,5 – 1,00 паст температурага чидайди.\nКўп тарқалган маданий ўсимлик. У ўрта бўйли (3,5 м гача), тикансиз, шox – шаббаси қалин, тарвақайлаб ўсадиган дараxт. Кўплаб функсиoнал эркак гул чиқаради.\nМеваси oч зарғoлдoқ тусда, йумалoқ йoки ясси йумалoқ шаклда, эти бўлакчали, нoрдoнрoқ, майин, майда уруғи бoр, кўпинча умуман уруғсиз бўлади. Уруғи кесиб курилганда яшил рангда бўлади бу мандаринларининг барча гуруҳлари учун xoс белгидир. Кўчат ўтқазилгандан кейин 2 – 3 йили ҳoсилга киради. 10 – 15 йилига бoриб айниқса, серҳoсил бўлади. Ҳар туп дараxтдан 4000 дoнагача ҳoсил oлиш мумкин. Мевасининг вазни 50 – 100 г келади. Мандарин цитрус ўсимликлар oрасида сoвуққа энг чидамли ҳисoбланади.\nГрейпфрут, яъни шингилсимoн пoмпелмус (C.парадиси Мoш) бўйи 10 м гача, сариқ рангли, йумалoқ, этининг мазаси нoрдoн – аччиқ, бир oз чучукрoқ бўлади. Шифoбаxш – парxезлик xусусияти билан қимматлидир.\nБигаррадия, нoрдoн (аччиқ) апелсин (C.аурантиум Л.) бўйи 10 м гача йетадиган йирик тиканли дараxтдир. Меваси жуда нoрдoн, ҳаттo аччиқ эти қoра бўлиб, истеъмoл қилишга ярамайди, уруғи кўп бўлади, сoвуққа чидамли. Ширин апелсин йетиштиришда яxши пайвандтаг ҳисoбланади ва эфир мoйи oлишда ишлатилади.\nТрифoлиата, уч баргли лимoн (панcирус трифoлиата Л. Раи) бўйи 3 м гача йетадиган сершoҳ бута бўлиб, узун тиканлари бoр, барглари уч бўлакли, тўкиладиган. Меваси майда, аччиқ – нoрдoн, истеъмoл қилиб бўлмайди. Сoвуққа ўта чидамлилиги билан фарқ қилади. Цитрус ўсимликлар учун асoсий пайвандтаг бўлиб xизмат қилади. Ўзбекистoн шарoитида цитрус мева экинларидан лимoн кўп ўстирилади. Бизнинг иқлим шарoитимизда кўп йиллик дoимий яшил ўсимлик бўлган лимoн фақат иссиқxoналарда ўстирилади.\nМеткалар: Цитрус мевалар


Пешқадамларга осон бўлмайди – Сурхон тонги\nБош саҳифа / Спорт / Пешқадамларга осон бўлмайди\nМай 11, 2018\tСпорт Изоҳ қолдириш 667 Кўрилди\n2019 йилги Ўзбекистон чемпионати супер лигасига чиқиш нияти билан тўп сураётган Термизнинг “Сурхон” жамоаси футболчилари турдан-турга очколарини кўпайтириб боришга ҳаракат қилишаяпти. Ўтказилган ўйинлар натижаси ва тўпланган очколари сонига кўра, термизликлар турнир жадвалида пешқадамлар сафида боришаяпти. Албатта, пешқадам жамоа учун ўйнаш анча машаққатли, чунки ҳар бир жамоа кучлилар билан тенг ўйнашга ҳаракат қилишади.\nЎзбекистон чемпионати пролигаси “А” гуруҳида қатнашаётган клублар навбатдаги тур учрашувларини ўтказишди. Ўтган турда Муборак шаҳрининг “Машъал” жамоаси майдонида тўп сурган термизликлар майдон эгалари қаршилигига дош беришолмади. Мезбонлар 2:1 ҳисобида муваффақиятга эришиб, термизликлардан 3 очкони юлиб олишди. Шунга қарамай, “Сурхон” жамоаси ҳамон турнир жадвалида пешқадамлар сафида бораяпти.\n10 май куни “Алпомиш” стадионида “Сурхон” клуби аъзолари пролиганинг яна бир кучли жамоаси билан тўп суришди. Фарғонанинг “Истиқлол” клубини қабул қилган вакилларимиз гол киритиш учун кўп имкониятга эга бўлишди. Афсуски, палапартиш ҳаракатлар, тўп оширишдаги ноаниқликлар туфайли қулай имкониятлар бой берилди.Иккинчи бўлимда Темур Султонов томонидан киритилган тўп майдон эгаларига навбатдаги ютуқни келтирди.\n14 май куни футболчиларимиз Хоразмда маҳаллий “Хоразм” клуби меҳмони бўлишади.\nОлдинги Оқибат чархпалаги\nКейинги Инклюзив таълим ва самара


2010 йилдан бери фаолият юритиб келаётган хусусий корхонамизнинг таъсисчиси ҳам, директори ҳам бир жисмоний шахс ҳисобланади. 2014 йил сентябрь ойида моддий зарурият тақозоси билан қарз шартномасига биноан хусусий корхонамиз ўз ҳисобрақамидан таъсисчининг пластик карточкасига пул ўтказиб берди.\nТаъсисчи олган қарз суммасини 8710-ҳисобварақдаги сальдо ҳисобидан, яъни 2014 йил якунлари бўйича олинадиган фойда ҳисобига ҳисобдан чиқарсак бўладими?\nОлдинги олинган қарзни ҳисобрақамимизга қайтаришимиз ва кейин дивиденд олишимиз шартми? Ушбу операциялар бухгалтерияда қандай ифодаланади?\n– «Хусусий корхона тўғрисида»ги Қонун (11.12.2003 йилдаги 558-II-сон) 24-моддасига асосан хусусий корхонанинг фойдаси солиқлар ва бошқа мажбурий тўловлар тўланганидан сўнг корхона мулкдорининг тасарруфига ўтади ҳамда унга солиқ солинмайди.\nБундан ташқари, Солиқ кодекси 179-моддасининг 6-бандига асосан солиқлар ва бошқа мажбурий тўловларни тўлаганидан кейин хусусий корхона мулкдори, оилавий корхона иштирокчиси ҳамда фермер хўжалиги бошлиғи ихтиёрида қоладиган фойда суммаси тарзидаги жисмоний шахсларнинг даромадларига жисмоний шахслардан олинадиган даромад солиғи солинмайди.\nШу тариқа, солиқлар ва бошқа мажбурий тўловларни тўлаганидан сўнг қолган барча фойдани хусусий корхонангиз таъсисчиси солиқ (10%) ушланмасдан ўз тасарруфига олиши ва ундан ўз хоҳишига кўра фойдаланиши мумкин.\nДемак, олдинги олинган қарзни ҳисобрақамга қайтариш шарт эмас.\nДивиденд тўлаш масаласи таъсисчининг корхона олдидаги қарзига эмас, балки унинг соф фойдасининг бор-йўқлигига боғлиқ. Шу сабабли таъсисчи корхона олдидаги қарзини сўндирмасдан туриб дивиденд олишга ҳақли.\nСиз дивидендларни қарзни сўндириш ҳисобига йўналтиришингиз мумкин, бироқ аввал улар ҳисоблаб ёзилиши керак. Мазкур операция учун буйруқ (фармойиш) асос ҳисобланади, унда йил якунлари бўйича олинган соф фойда олинган қарзни сўндиришга (тўлиқ ёки қисман) йўналтирилади деб қайд этилиши керак.\n21-сон БҲМСга асосан бухгалтерия ҳисобида ушбу операция қуйидаги ёзувлар билан акс эттирилади:\nдивидендларни қарзни сўндиришга йўналтириш:\nдебет 6610-«Тўланадиган дивидендлар»;


Фукусимадаги радиоактив ўрмон электростанциялар учун ёқилғи бўлади | Бир пиёла чой\n← Фарҳод Алимов оиласи, фарзандлари ва Райҳон билан муносабатлари ҳақида очиқ гапирди\nТошкентда қулаган уй тафсилотлари →\nФукусимадаги радиоактив ўрмон электростанциялар учун ёқилғи бўлади\nЯпония ҳукумати кичик немис компаниясига Фукусима префектурасидаги радиоактив ўрмондан электр қуввати ишлаб чиқариш мақсадида фойдаланиш таклифини билдирди. Бу ҳақда Bloomberg хабар бермоқда.\nБош қароргоҳи Дюссельдорфда жойлашган Entrade Energiesysteme AG фирмаси раҳбари Юлиен Улих (Julien Uhlig)нинг сўзларига кўра, электр қувватини ишлаб чиқариш биомассадан қувват олишга мўлжалланган 400 та махсус машиналарда амалга оширилади. Улар Япониянинг ушбу ҳудудида ўрнатилган. Кутилишича, келаси йили ушбу ускуналар 20 мегаватт ишлаб чиқариши мумкин. Улар шунингдек, қуёш батареяларини тунги вақтда алиштириш имконига ҳам эга.\nЛойиҳа АЭСдаги ҳалокатдан зарар кўрган префектурага яна одамларни қайтаришда кўмак беради. Фукусима маъмурияти 2040 йилга қадар бу ердаги барча электр қуввати қайта тикланувчи манбалар орқали олинишини режалаштирмоқда.\nЭслатиб ўтамиз, 2011 йилнинг 11 март куни Япония тарихидаги энг кучли ер силкиниши содир бўлган. Хонсю оролининг шарқий қирғоқларида кузатилган 9,1 магнитудали зилзила оқибатида цунами келиб чиқди. Табиий офат сабаб “Фукусима-1” АЭСда ҳалокат юз бериб, у ерда реакторларни совутиш тизими ишдан чиққан. Бу иншоотнинг герметик бузилиш ва маҳаллий ҳудудларни радиоактив заҳарланишига туртки берди. Станция атфоридаги ҳудудларда истиқомат қилувчи 300 минг киши ўз уй-жойини ташлаб кетган.


Воизлик 37 — Dilkashradio.com\nАссалому алайкум хурматли радио тингловчи мухлислар. Сизлар билан яна радио орқали ғойибона учрашиб турганимиздан бағоят мамнунмиз. Азиз тингловчилар келинглар бугунги эшттиришимиз орқали сизлар билан Худовандимизнинг каломларини бўлишсак. Бугунги эшттиришимиз орқали Бутруснинг Раббимиз Исодан тониши хақида сўз юритмоқчимиз. Бутруснинг Раббимиз Исо Масихдан тониши хақида биз Муқаддас китобнинг Юханнога мактубидан 18 боби, 15 хамда 27 оятларида кўришимиз мумкин. Симун Бутрус ва Юҳанно бошқа тўққизта шогирдлари каби қочиб кетган бўлсалар ҳам, кейин Масиҳни Ҳанан олдига олиб бораётган оломон орқасида эргашиб бордилар.\nЮҳаннони қароллар танишарди ва у бемалол олий руҳонийнинг ҳовлисига кирди ва кейинроқ Бутруснинг киришига ёрдам бериш учун қайтиб келди, бизга шу бобнинг ўн олтинчи ояти шундай деб айтади. Дарвозабон чўри Бутрус Исонинг шогирди эканлигини шубҳаланиб сўради, лекин у унинг айбловини рад этди. Ҳаво совуқ бўлганлиги учун қароллар ҳовлида кўмир ёқиб исинишарди. Бутрус исинаётган гуруҳга бориб қўшилди. Бу вақтда Масиҳни сўроқ қилиш бошланганди. Бу кечаси олиб борилаётган яширинча, ноқонуний тергов эди. Ҳанан Исодан Унинг шогирдлари ва таълимоти ҳақида сўрарди . Олий руҳоний Исонинг издошлари номини ва уларни қаердан топиш мумкинлиги ҳақида билишга ҳаракат қиларди, лекин Исо шогирдларини хавф остида қолдирмаслик учун ҳеч нарса айтмади.\nИсо олий руҳонийга Ўз таълимоти ҳақида қандайдир тушунтиришлар беришдан бош тортди. У Ҳананга нимадан бошлаши кераклигини эслатиб ўтди. Олий руҳоний Уни тинглаган ва Унинг таълимотидан хабари бўлган гувоҳларни чақириб, кейин Уни сўроқ қилиши керак эди. Чунки Исо яширинча эмас, очиқчасига яҳудийлар йиғиладиган ибодатхоналарда ва маъбадда таълим берган. Исонинг адолатли жавобидан жаҳли чиққан миршабларнинг бири, Унинг юзига тарсаки туширди. Бундай қўпол ҳаракатни олий руҳоний қораламади, бу эса у ерда йиғилганларнинг барчаси Ўзининг муқаддас ҳаёти билан уларнинг сирларини фош қилаётган Одамга нисбатан нафрат билан қараб турганликлари ҳақида гапирарди. Ҳовлида исинаётган вақтда Бутрус нотинч эди.\nУндан иккинчи марта Исо билан бўлганлиги ҳақида сўрашганида,бу Одамни танимайман деб яна Ундан тонди . Ниҳоят у боғда қулоғини кесиб олган қаролнинг қариндоши уни Исо билан бўлганлигини айтганда, у учинчи марта Масиҳдан тонди ва шу пайтнинг ўзида хўроз қичқирди. Бутрус Масиҳнинг хўроз ҳақидаги сўзларини эслаб, йиғлаб юборди ва ташқарига чиқиб кетди. Унинг ўзига бўлган ишончидан ҳеч нарса қолмади. Бутрус руҳи кучли бўлсада, танаси ожиз эканлигини кўрди. Фақатгина Муқаддас Руҳ орқали намоён бўладиган Худонинг ўзгартирувчи кучи, бизнинг ожизликларимизни кучга айлантириши мумкин. Ожизлигимизнинг сабаби қандай бўлишидан қатъий назар, унинг кўп қисми Худонинг кучига ишонмасдан қилган ҳаракатларимизга боғлиқ. Хурматли радио тингловчилар сухбатимизни шу ерда якунлар эканмиз. Хар қандай шароит бўлганида хам сизга сабр тоқат ва чидамийлик тилаб қоламиз. Келгуси эшттиришларимизгача хайр соғ омон бўлинглар.


Компанидан «олтин зарба» ва «Сити»да охирги қадам. Охирги тур арафасида вазият қандай?\nСешанба, 07 Май\n«Манчестер Сити» АПЛнинг 37-турида қийинчилик билан «Лестер»ни мағлуб этди (1:0) ва премьер-лига турнир жадвалида яна «Ливерпуль»ни қувиб ўтди. Энди барчаси шу ҳафта охиридаги якшанбада, мавсумнинг охирги ўйинларида ҳал бўлади.\nАнглия чемпионати. Премьер-лига. 37-тур\n«Манчестер Сити» – «Лестер» – 1:0 (0:0)\n«Манчестер Сити»: Эдерсон, Уокер, Компани, Ляпорт, Зинченко, Сильва (Стоунс, 90+1), Гундўған, Фоден (Сане, 56), Бернарду Силва, Агуэро (Габриэл Жезус, 87), Стерлинг.\n«Лестер»: Шмайхель, Рикарду Перейра, Эванс, Магуайр, Чилвелл, Олбрайтон (Грэй, 85), Ндиди, Чудхури, Тилеманс (Барнс, 75), Мэддисон (Ихеаначо, 80), Варди.\nОгоҳлантиришлар: Сильва, 22. Магуайр, 35. Компани, 44. Габриэл Жезус, 89. Ихеаначо, 90.\n6 май. Манчестер. «Этиҳад» стадиони.\nФутбол карикатурачилари учун «Манчестер Сити» ва «Ливерпуль»нинг «мушук-сичқон ўйини» кўплаб ғоялар учун илҳом бериб келмоқда. Англия чемпионатининг ҳар бир тури олдидан янги карикатуралар пайдо бўлади. «Сити»нинг «Лестер»га қарши ўйини арафасида рассомлардан бири Юрген Клоппни «шаҳарликлар»нинг навбатдаги рақиби футболкасида тасвирлади. Унинг олдида эса «Сити»нинг олдинги рақиблари - «МЮ», «Тоттенҳэм», «Кристал Пэлас» ва «Бёрнли» футболкалари чиқинди идишига ирғитилган ҳолатда кўрсатилган (бу жамоаларнинг ҳеч бири мерсисайдликлар жамоаси умидларини оқлай олмади ва «Сити» бу жамоаларга қарши ўйинларда очко йўқотмади).\nПеп Гвардиола ўйиндан олдин «Ливерпуль» ўз фаолияти давомида тўқнашган энг кучли икки рақибдан бири эканини тан олди. Иккинчиси – «Бавария»ни Чемпионлар лигасидан чиқариб юборган Луис Энрике бошқарувидаги «Барселона».\nБугунги «Ливерпуль» ҳақиқатдан ҳам буюк жамоага айланди - жамғарилган очколарнинг ўзи буни тасдиқлайди. Беш йил муқаддам ҳам қизиллар чемпионлик учун охиригача курашган ва «Сити» билан бир қаторда асосий фаворит бўлганди. Лекин ўшанда охирги турлардан бирида «Челси»га қарши ўйинда Стивен Жеррарднинг йиқилиб тўп йўқотиши оқибатида жамоа рақибни олдинга ўтказиб юборган, якундан «Манчестер Сити» чемпионликни нишонлаганди.\nЎшанда «Ливерпуль»га Брендан Рожерс устозлик қилганди. Ушбу шимолий ирландиялик мутахассиснинг «Энфилд»га меҳри бўлакча. Февраль ойида Рожерс «Лестер»ни қабул қилиб олди ва оғир аҳволдаги жамоани Европа Лигаси учун курашаётган жамоага айлантирди. Энди собиқ жамоаси фанатлари ундан «Сити»га қарши муҳим ўйинда матонат кўрсатишни кутишаётганди. Мураббий эса ўйин арафасида берган интервьюсида шундай деди: «Мен бор диққат-эътиборимни «Лестер»га қаратганман. Ҳа, бу ҳаяжонли, биз чемпионлик тақдирига таъсир кўрсатишимиз мумкин, аммо мен ҳозир фақат ҳозирги клубим ҳақида ўйламоқдаман».\n«Тулкилар»га чиндан ҳам очко керак эди, жамоада Европа Лигасига йўлланма олиш учун минимал имкониятлар сақланиб қолган, бунинг учун жамоа охирги турларда «Манчестер Сити» ва «Челси»ни мағлуб этиши керак эди.\n«Лестер» «Этиҳад»да мардонавор курашди. Рақиб нақадар кучли бўлмасин, улар бу майдонда заррача қўрқув ҳис қилишмади. Биринчи бўлим давомида Тилимансда ва Рикарду Перейрада гол уриш учун қулай имкониятлар бўлди. Тилеманснинг зарбаси бироз хато кетди, Перейранинг зарбасини эса Компани тўсиб қолди.\n«Сити» майдонда фаолроқ бўлди ва гол уриш учун энг яхши имконият мезбонларда юзага келди: Агуэро тўпни куч билан дарвоза сари йўллаганида тўп тўсинга тегиб пастга шўнғиди, аммо Каспер Шмейхель уни дарвоза чизиғидан ўтмасидан қайтариб юборди - ўйин ҳаками Майк Диннинг қўлидаги соатда гол бўлмагани кўрсатилди. Ўтган турда аргентиналик футболчи «Бёрнли»га худди шундай ҳолатда гол урган, ўшанда ҳакамнинг қўлидаги соат тўп дарвоза чизиғини кесиб ўтганини кўрсатганди.\n— SportCentre (@SportCentre8) 6 мая 2019 г.\nИккинчи бўлимни ҳам жамлалар фаоллик билан бошлашди - Гундўған ва Мэддисонда қулай имкониятлар бўлди, уларнинг иккисига ҳам бироз аниқлик етишмади. «Лестер» хотиржамлик билан ҳимояланишда давом этди.\nГвардиола 56-дақиқадаёқ захирадан фойдаланишга қарор қилди, Фоден ўрнига Сане майдонга ташланди. Шундан кейин «Сити» марказдан ҳам, қанотлардан ҳам ҳужум уюштира бошлади, танк каби босим уюштирди. 69-дақиқада Агуэро бир амаллаб рақиб жарима майдонига ёриб кирди ва зарба берди, Шмейхель яна қутқарди.\n70-дақиқада эса мезбонларнинг кўп йиллик сардори Компани 35 метр масофадан Шмейхель қўриқлаётган дарвозанинг «тўққизлиги»ни аниқ нишонга олди. Фантастика! Бу кейинги йилларда жароҳатлар туфайли асосий таркибдан тушиб қолган бельгиялик ҳимоячининг муҳим паллада катта саҳнага чиқиши бўлди.\n— Irakli Khvedeliani (@Khvedeliani90) 6 мая 2019 г.\nЭътиборли жиҳати, у тўп билан олдинга интилаётганида барча жамоадошлари Компанини зарба беришдан қайтаришди. Улардан бири Агуэро ўйиндан кейин кулимсираб тан олди: «Мен сенга қараб, қичқирдим: Тепма! Йўқ, Винни, йўқ!».\n«Барча «тепма» дея бақирди, аммо мен шу вақтгача тепиш учун қулай вазият бўлиб турганида бошқаларнинг тепмаслик ҳақидаги гапларига қулоқ солмаганман. Гап голлар сонидамас, ўз вақтида урилганида. Бугун ҳам айни вақти эканини ҳис қилиб турардим», – дея бельгиялик футболчининг сўзларини келтирди Independent.\nSky Sports эса Компанидан бошқа бир иқтибос келтирди: «Мен машғулотлар вақтида бундай голларни кўп ураман! Мен 15 йилдан буён топ-даражада тўп сураман, яримҳимоячилар эса менга дейишади: «Тепма, қанотга узат». Уларга узатганимда хато қилишганида эса мен дейман: «Ваъда бераман, қачондир мен жарима майдони ташқарисидан зарба йўллаб гол ураман ва сиз бундан жуда ҳам хурсанд бўласиз».\nҚайд этиш керакки, жамоадошларида уни зарба йўллашдан қайтаришга етарли асослар бўлган: бу ҳимоячининг мавсумдаги илк голи бўлди. У охирги марта 2018 йилнинг 7 апрелида премьер-лига доирасида «МЮ»га қарши ўйинда гол урганди. Бу гол Компанининг «шаҳарликлар» сафидаги 20-голи эди, ҳолбуки у бу жамоада 11-мавсумини ўтказмоқда. Қолаверса, бу гол унинг «Ман Сити» сафида жарима майдони ташқарисидан урган илк голидир - бу эса жамоадошлари Венсанни зарба беришдан тўхтатишга уринишининг асосий сабабидир. Бу гол жамоа учун мавсумдаги 100-гол бўлди ва бу АПЛ рекордидир.\nКомпанининг голи трендга чиқиб, твиттерда Британия тахти учун яна бир валиаҳд - шаҳзода Ҳаррининг ўғли туғилгани ҳақидаги муҳокамаларни ортда қолдирди. Тўғри, Англияда чемпионлик пойгаси қироллик хонадонидаги яна бир чақалоқдан муҳимроқ бўлиб улгурган. Жамоанинг шу даражага етишида беқиёс хизмат кўрсатган фахрий футболчининг бу голи «олтин гол»га айланиши мумкин - бунда ҳам рамзий маъно бор.\nЎйиннинг қолган қисмида манчестерликлар тўпни назорат қила бошлашди ва эҳтиёткорлик билан ҳаракатланишди.\n«Лестер» мағлубиятдан қутулиб қолиши ва «Ливерпуль»га ёрдам қўлини чўзиши мумкин эди. Аммо ўйинга 80-дақиқада захирадан қўшилган «Сити»нинг собиқ ҳужумчиси Ихеначо 87-дақиқада яккама-якка вазиятда гол урмай, собиқ жамоасига «ёрдам бериб юборди».\n«Сити» охирги тур арафасида яна қизиллардан ўзиб кетди ва соврин учун катта қадам ташлади. Жамоа охирги турда ғалаба қозонса - чемпион бўлади, «Ливерпуль»нинг вазияти эса оғирроқ.\nҲал қилувчи тур олдидан:\n1. «Манчестер Сити» – 37 ўйин, 95 очко.\nРақиб – «Брайтон», 17-ўрин, 37 очко. «Сити» бу жамоага қарши сўнгги 4 ўйинида 4 бор ғалабага эришган. Бу ҳафтада бошқа ўйини йўқ. Жароҳат олган етакчилари: Де Брюйне, Фернандиньо.\n2. «Ливерпуль» – 37 ўйин, 94 очко.\nРақиб – «Вулверҳэмптон», 7-ўрин, 57 очко. «Ливерпуль» бу жамоага қарши сўнгги 3 ўйинида атиги 1 бор ғалабага эришган. Ҳафта давомида бошқа ўйини ҳам бор – ЕЧЛ яримфиналида «Барселона»га қарши жавоб ўйини. Жароҳат олган етакчилари: Салоҳ, Фирмино.\n«Сити» – чемпион, агар...\n• охирги турда «Брайтон»ни енгса;\n• охирги турда «Брайтон»га 3тадан ортиқ гол фарқи билан ютқазмаса ва «Ливерпуль» дуранг ўйнаса;\n• охирги турда «Брайтону» 4тагача гол фарқи билан ютқазса, «Ливерпуль» эса – 0:0, 1:1, 2:2 ёки 3:3 ҳисобларида дуранг ўйнаса;\n«Ливерпуль» – чемпион, агар...\n• Охирги турда «Вулверҳэмптон»ни енгса, «Сити» эса «Брайтон»га мағлуб бўлса;\n• охирги турда «Вулверҳэмптон»ни енгса, «Сити» эса «Брайтон» билан дуранг ўйнаса;\n• «Вулверҳэмптон» билан дуранг ўйнаса, «Сити» эса «Брайтон»га 5 ёки ундан кўп гол фарқи билан ютқазса.\n«Ман Сити» ва «Ливерпуль» ўртасида Олтин ўйин ўтказилади, агар...\n• «Ливерпуль» «Вулверҳэмптон» билан дуранг ўйнаса, «Сити» «Брайтон»га 4та гол фарқи билан ютқазса ва жамоаларда голлар нисбати бир хил бўлса.


26.11.2018 16:45 0 661\nСтартап нимадан бошланади, жамоа қандай йиғилади, қанча маблағ сарфланади, инвесторлар қандай жалб қилинади? «OylikUz» стартап-лойиҳаси ҳамасосчиси ўз «омад формуласи» сирини очди.\nФаррух Азимов — «OylikUz» стартап-лойиҳаси асосчиларидан бири. 2007—2012 йилларда И.М.Губкин номидаги Россия Давлат университетининг Тошкент шаҳридаги филиалида таҳсил олган. Мутахассислиги — нефть ва газ конларини қидиришнинг геофизик усуллари. 2016—2018 йилларда Корпоратив бошқарув илмий таълим марказининг (ҳозирги Абу Райҳон Беруний номидаги Республика Бизнес ва бошқарув олий мактаби) «Бизнес бошқарув» йўналишидаги магистратура тингловчиси бўлган.\n— Фаррух, хуш келибсиз! Бугун қандай лойиҳалар билан бандсиз? Суҳбатимизни шундан бошласак.\n— Айни пайтда «Ўзбекистон Республикасининг нефть ва газга бой Устюрт минтақасида геология-қидирув ишларини кенгайтириш чора-тадбирлари тўғрисида»ги Президент қарорига асосан Мўйноқда сейсмоқидирув ишларини олиб борувчи партияни бошқаряпман. Сейсмоқидирув партиямиз «Ўзбекгеофизика» АЖга қарашли. Ташкилотимизнинг асосий мақсади Устюртда геофизик изланишларни олиб бориб, янги газ конларини очиш. Менинг асосий вазифаларим — партиянинг стратегиясини белгилаш, муҳандис-техник ходимларни бошқариш ва иш сифатини ва ҳажмини таъминлаш.\nСейсмоқидирув ишлардан ташқари, яна бир фаолиятим — «OylikUz» лойиҳасини шерикларим билан ривожлантириш. Беш кишилик бу жамоада менинг вазифам — молиявий бошқарув ва мижозлар билан ишлаш.\nҲар қандай стартап ва умуман олганда, бизнес одамлардаги бор ва ечимини топмаган муаммолар ёки қондирилмаган талабдан келиб чиқади!\n— «OylikUz» лойиҳасига батафсилроқ тўхталсангиз. Ғоя қандай туғилди?\n— Лойиҳа ғоясини дўстим ва ҳамкасбим Абдулла Рисбаев таклиф қилган. 2016 йилда иккаламиз ҳам битта ташкилотда (сейсмоқидирув партияда) Қашқадарё вилоятида муҳандис бўлиб ишлаганмиз. Менимча, ҳар қандай стартап ва умуман олганда, бизнес одамлардаги бор ва ечимини топмаган муаммолар ёки қондирилмаган талабдан келиб чиқади!\nХусусан, бизнинг лойиҳамиз. «OylikUz» ишлаётган ташкилотимизнинг («Ўзбекгеофизика» АЖ) иш услубидан келиб чиққан муаммодан бошланган. Сейсмоқидирув партиялар марказий ташкилотнинг офисидан узоқ масофада — чўл, дала ва тоғларда иш олиб боришади. Ойлик тушган пайтда ходимларда савол туғилиши табиий. Масалан «Мукофот пули нега кам?», «Қанча солиқ ушланди?», «Окладим» неча пул?». Бу саволларга жавобларни ҳисоб варақаларидан топса бўлади. Лекин масофа узоқ — ҳисобчилар бу варақаларни вақтида етказиб бера олмайдилар. Бундан ташқари, ҳисобчи ҳар ой мингга яқин ходимларнинг ойлигини чоп этиб, қоғозни кесиб, бўлимлар бўйича тарқатишга иш вақтини, қоғозни ва принтер ресурсини ишлатади. Хуллас, бир тарафдан ходимларда ойлик маош ҳақидаги маълумотдан қондирилмаган талаб бор. Иккинчи тарафдан — бухгалтерияда маълумотни етказиб бериш жараёнидаги муаммо. Худди шу бошоғриқни ечиш учун дўстим сервер дастурини ва смартфон учун мобил иловани яратиш ғоясини таклиф қилди.\n— Ғоя амалиётга қандай кўчди?\n— Лойиҳани амалга ошириш жараёни осон кечмади, аммо бу табиий ҳол. Чунки яхши ғоя — бу ҳали яхши бизнес эмас! Энг қийин ва машаққатли жараён мавҳум ғояни амалиётга татбиқ қилиш, яъни ғоядан мижознинг эхтиёжига жавоб берадиган тайёр маҳсулот ёки дастурни яратиш. Бунинг учун авваламбор жамоа тузиш керак, унинг ҳар аъзоси ғоянинг келажаги борлигига ишониши керак ва кичик жамоада энг асосий компетенцияларга эга иштирокчилар мавжуд бўлиши керак. Аммо бошида бу нарсалар ҳақида иккаламизда маълумот ҳам, бизнес-лойиҳани ривожлантириш тажрибаси ҳам йўқ эди.\n— Лойиҳада яна кимлар бор? Жамоангиз ҳақида ҳам тўхталиб ўтсангиз\n— Бошида уч киши эдик — мен, Абдулла Рисбаев ва яна бир дўстимиз, Губкин номидаги университетдаги курсдошимиз — Азамат Мадмусаев. Тўрт-беш ой давомида лойиҳани амалга ошириш йўлларини қидирдик, турли компанияларга мурожат қилдик, дастурни яратиш учун шартнома тузишга ҳаракат қилдик, лекин олдинга силжиш бўлмади.\nБизнинг бахтимизга 2017 йилнинг бошида мен ўқиётган Корпоратив бошқарув илмий таълим марказига Савдо-саноат палатасининг вакили Усмон Раҳимжонов келиб қолди. Усмон ака «Стартап ташаббуслари» лойиҳаси ҳақида тингловчиларга маълумот бериб, уларни лойиҳада қатнашишга ундади. Мен фурсатни бой бермай ўша куниёқ дўстларимга қўнғироқ қилиб лойиҳада қатнашишни таклиф қилдим.\nТақдимот қилиш бу — санъат. 7 дақиқа ичида лойиҳа ғоясини тушунтириб, унинг молиявий келажаги борлигига инвестор ёки партнёрларни ишонтира билиш керак.\n— «Стартап ташаббуслари»да ғолиб бўлган экансиз?\n— «Стартап ташаббуслари» сайтига (http://startup.chamber.uz/) жамоа ва лойиҳамиз ҳақида маълумот жўнатдик. Бир ойдан сўнг Усмон ака бизни суҳбатдан ўтказиб, лойиҳамизга кейинги босқичга йўлланма берди. Суҳбат жараёнида жамоа таркибига эътибор қаратишимизни маслаҳат берди, юқорида айтиб ўтганимдай, жамоадаги асосий компетенциялар ҳақида тушунча бериб, жамоага IT-мутахассисни жалб қилишни тавсия қилди. Бир неча кундан кейин жамоамизда 4-аъзо — яна бир дўстимиз Темур Отажонов пайдо бўлди. Кейинги босқичдан олдин иштирокчиларга презентация (тақдимот) қилиш санъати (бу ҳақиқатан ҳам санъат экан) ҳақида Артур Пак-Вартанян тушунча берди ва жамоаларни бир ҳафта давомида тайёрлади. Иккинчи босқичда жамоалар ҳакамлар олдида лойиҳалари тақдимотини ўтказишди. Танлов натижасида 40га яқин жамоа 3-босқичга йўл олди. Ушбу босқичда икки ҳафта мобайнида жамоалар аъзолари учун тренинг ташкил қилинди. Тренингда стартапни ривожлантириш, ечилмаган муаммоларни топиш, маҳсулот яратиш, бизнес гипотезаларини текшириш, бозорни ўрганиш ва олинган маълумотларни таҳлил қилиш, инвесторга лойиҳани тақдим қилиш ҳақида тажрибали мутахассислар ва бизнесменларнинг маърузаларни тингладик. Шундан сўнг жамоалар гуруҳларга бўлиниб, ҳар бир гуруҳга трекерлар (устозлар) бириктириб қўйилди. Трекерлар (Алишер Юсупов ва Елена Селезнёва) назорати остида уч ой мобайнида лойиҳани ривожлантирдик, яъни биз ўйлаган муаммо ҳақиқатан ҳам бор ва қондирилмаганлигига ишонч ҳосил қилдик, бозор ҳажмини баҳоладик, тайёр маҳсулотни («Telegram» мессенжерида бот ва сервер дастур) яратдик ва мижозларга тақдим қилдик, камчиликларини ўргандик. Шу уч ой бизга катта тажриба берди — мижозлар билан ишлаш, уларнинг муаммоларини тушуниш, ахборотни таҳлил қилиш, лойиҳани инвесторга тақдим қилишни ўргандик. Натижада 2017 йилнинг ноябр ойида бўлиб ўтган «Demo day»да 12 та жамоа орасида қатнашдик. Ушбу тадбир ҳам жуда катта тажриба берди, чунки 7 дақиқа ичида лойиҳа ғоясини тушунтириб, унинг молиявий келажаги борлигига инвестор ёки партнёрларни ишонтира билиш керак. Бунинг учун лойиҳангизни яхши тушуниб, бозорни таҳлил қилиб, молиявий кўрасткичларни ҳисоблаб, соҳадаги рақобатни ўрганиб, бозорга кириш харажатларини ва рискларини баҳолаб, шу асосда мустақил фикр юритишингиз керак. Муҳим жиҳатлардан бири — жамоанинг таркиби.\n— Инвесторлар нимага кўпроқ эътибор қаратишади?\n— Инвестор кўпинча лойиҳанинг ўзига эмас, жамоага пул тикади! Чунки айнан жамоа лойиҳани ғоядан тайёр махсулотгача олиб боради. Жамоа яхлитлигига ва унинг аъзолари керакли компетенцияларга эгалигига инвесторда ишонч ҳосил қилишингиз керак.\n— Ҳозирда «OylikUz» да ишлар қалай?\n— Лойиҳа ривожланиш жараёнида. Тўртта компания билан шартномамиз бор ва бу компаниялар ходимларига хизмат кўрсатяпмиз. Яна тўртта ташкилот билан музокара олиб боряпмиз. «OylikUz» тизимига автоматик тарзда СТИР рақами орқали уланиш усулини битта ташкилотда синовдан ўтказяпмиз. Қашқадарё, Жиззах вилоятларида, Қорақалпоғистонда ва Тошкент шаҳрида фаолият олиб боряпмиз. Жамоага яна битта IT-мутахассис олдик.\nТелеграмда «OylikUz» канали (t.me/oylikuz) ва интернет сайтимиз (Oylik.uz) бор. Мижозларнинг саволларига жавоб бериш ва техник ёрдам кўрсатиш учун телеграм ёки телефон орқали ҳар куни 24 соат алоқадамиз!\n— Стартапларни яратиш жараёнида ахборот технологияларининг ўрни?\n— Стартап — бу янги, ривожланиш ва катта даромад олиб келиш потенциалига эга бизнес-модел. Ҳозирги кунда стартапларнинг кўпи IT-соҳага боғлиқ. Лекин бу соҳага боғлиқ бўлмаган бизнес-моделлар (масалан, янги асбоб ускуналар, кимёвий моддалар, қишлоқ хўжалик сохасида ва саноатдаги янги технологиялар) ҳам бозорни ўрганиш ва тахлил қилиш жараёнида, албатта, ахборот технологиялардан фойдаланишади.\n— Бизнеснинг молиявий салоҳиятини баҳолаш учун ҳам ахборот технологиялари керак. Бизнесни ривожлантириш даврида маркетинг ва реклама жуда катта аҳамиятга эга.\n— Мижозларни жалб қилиш учун энг асосий каналлардан бири — интернет-реклама ва ижтимоий тармоқлар. Булар ва умуман олганда, ахборот технологиялари бизга реклама қилиш учун аудиторияни саралаш, потенциал мижозга тўғридан-тўғри компания фаолияти ва хизматлари ҳақида маълумот етказиш ва рекламанинг таъсирини баҳолаш учун катта имконият яратади.\n— Ўзбекистонда стартаплар бозори қай ҳолатда? Ютуқ ва камчиликларимиз...\n— Стартап тушунчаси Ўзбекистонда нисбатан яқинда пайдо бўлди. Ривожланган давлатларда ҳар йили жуда кўп стартап лойиҳалар пайдо бўлади ва ривожланади. Менимча, стартаплар ривожланиши учун бир тарафдан, ишга чанқоқ, ақлли, таваккал қилишга ва бизнес билан шуғулланишга қобилиятли, ўзини аямасдан меҳнат қилишга шай ёшлар, иккинчи тарафдан, инфратузилма, яъни турли стартап акселераторлар, янги молиявий институтлар (венчур фондлар, crowdfunding), стартап тадбиркорлар ва инвесторларнинг муносабатларини тартибга солувчи ва уларнинг ҳуқуқларини ҳимояловчи қонунлар керак.\n— Сиз айтгандек ёшлар Ўзбекистонда борми?\n— Биринчи компонент — қобилиятли ва меҳнатга чанқоқ ёшлар бизда бор деб ўйлайман. Инфратузилма ҳақида гапирсак — назаримда, бу компонент ҳали етарли даражада ривожланмаган. Лекин охирги йилларда бу йўналишда ҳам яхши тенденцияни кузатяпман. Масалан, «Стартап ташаббуслари» каби лойиҳалар, яқинда бўлиб ўтган «Глобал тадбиркорлик ҳафтаси» каби ёшларни тадбиркорлик фаолиятига жалб қилишга йўналтилирган тадбирлар амал оляпти. Бундан ташқари, солиқ тизимининг ўзгариши, инвестицион кодекс ва венчур молиялаштириш ҳақидаги қонун ҳужжатлари устида олиб борилаётган ишлар стартап лойиҳаларининг кўпайишига ва уларнинг сифатига ўз таъсирини кўрсатишидан умид қиламан.\n— Жаҳон тажрибасини олсак, энг яхши мисол — Исроил мамлакати. У ерда ҳар йили минглаб стартап компаниялар фаолиятини бошлайди. Бунга сабаб — ахборот технологияларининг ривожланганлиги, йирик венчур фондлар ва тегишли қонунлар борлиги, стартапларга боғлиқ тадбирлар тез-тез ўтказилишидир. Умуман олганда, тараққий этган исталган мамлакатда стартаплар ривожланиши учун эшиклар доим очиқ.\n— Стартап бошлаш учун молиявий имконият қанчалик муҳим?\n— Стартапни ривожлантиришдан асосий мақсад — минимал молиявий ресурс билан катта даромад келтирувчи бизнес-моделни топиш. Оддий сўз билан айтганда, масалан, лойиҳага бошланишидан 1 млрд. долларни тикишга тайёр бўлсангиз — сиз стартап қидиришингиз ва яратишингиз шарт эмас. Бу маблағ билан тайёр ишлаётган бизнес-моделга қўшилишингиз ёки уни сотиб олишингиз мумкин. «Lean Start-up», яъни тежамкор стартап технологияси билан «Стартап ташаббуслари» лойиҳаси жараёнида танишганмиз. Технологиянинг асосий маъноси ўзингиздаги ғоя асосида гипотеза яратиш ва бу гипотезани текшириш, бизнес лойиҳанинг истиқболини баҳолаш.\n— Ёшларга, умуман, стартап бошлаётган ҳар бир кишига маслаҳатларингиз.\n— Агарда сизда ғоя борми, тадбиркорлик билан шуғулланмоқчимисиз, меҳнат қилишга тайёрмисиз — ҳеч нарсадан қўрқмасдан ва шубҳаланмасдан жамоа тузинг! Лойиҳани олға суринг, турли тадбирларда иштирок этиб, янги билимларга, дўст ва танишларга эга бўлинг. Стартап лойиҳа ривожланиши натижасида икки вазиятга олиб бориши мумкин:\nСтартап катта бизнесга ва сиз эса бой одамга айланиб кетасиз\nСтартап компания ёпилади, сизда эса тажриба, билимлар ва янги танишлар қолади. Буларнинг барчаси янги стартап бошлашингизга имконият яратади.\nХуллас, стартап бошлаб озгина вақт ва маблағ йўқотишингиз мумкин, лекин бунинг эвазига катта даромад, тажриба, билим ва бизнес алоқаларга эга бўласиз!\n— Келгуси режаларингиз?\n— Сентябр ойидан бери катта ташкилотнинг йирик бўлимини бошқаряпман. Стратегияни тузиш, жамоани ташкил қилиш ва кадрларни ривожлантириш, ишни режалаштириш тажрибасини олмоқчиман. Бу тажриба «OylikUz» лойиҳасини ривожлантиришда, келажакда янги лойиҳаларда иштирок этишда, уларни бошқаришда керак бўлади, деб ўйламан. Менинг асосий мақсадим доим янги маълумотларни ўрганиш, янги билимларга эга бўлиш ва лойиҳаларни яратиш ва бошқариш учун керакли компетенцияларга эга бўлиш!\n— Фойдали ва қизиқарли суҳбат учун ташаккур!\nҒуломжон Назаров суҳбатлашди\nСтартап тадбиркорлик бизнес OylikUz


Айни вақтда сотиб олиш мумкин бўлган энг яхши Galaxy смартфонлари - Terabayt.Uz\nSamsung ҳар йили кўплаб янги смартфонларни сотувга чиқаради. Улар орасидан энг яхшиларини танлаб олиш кўпинча харидорларга қийинчилик туғдиради. Бюджет ҳамда флагман синфида Samsung бир қанча қурилмаларни таклиф этади.\nЎҚИНГ: Ортга назар: Galaxy A сериясининг энг яхши смартфонлари\nХаридорларга ёрдам бериш мақсадида, биз ҳозирда сотиб олиш мумкин бўлган энг яхши Galaxy смартфонларининг рўйхатини тузиб чиқдик.\nУшбу рўйхатдан янги Galaxy букламафонлари ҳамда флагман, ўрта тоифа, бюджет синфига кирувчи смартфонлар ўрин олган.\nЭнг кучли техник жиҳатларга эга смартфон: Galaxy S21 Ultra\nGalaxy S21 Ultra ҳозирда харидорлар сотиб олиши мумкин бўлган энг унумдорлиги юқори бўлган смартфон. У энг кучли техник жиҳатларни ўзида бирлаштира олган.\nҚурилма юқори сифатли 6.8 дюймли 120Hz Dynamic AMOLED 2X дисплейига эга. Ҳудудга қараб смартфон Snapdragon 888 ёки Exynos 2100 чипи билан жиҳозланган. Хотира турининг энг юқориси 16/512ГБ ни ташкил қилади, уни microSD билан кенгайтиришнинг имкони мавжуд эмас.\n5,000 мАс сиғимли аккумулятор эга смартфонга, шунингдек, такомиллашган 100х гибрид зумни қўллаб-қувватловчи телефото камера ўрнатилган. Дастурий таъминотдаги янги функциялар камера имкониятларини оширган.\nҚурилма S Pen'ни ҳам қўллаб-қувватлайди, бироқ уни алоҳида сотиб олишга тўғри келади. Чунки S21 Ultra'да стилус учун уя мавжуд эмас. Фойдаланувчиларга қулайлик яратиш учун компания махсус стилус учун уяга эга бўлган ғилофни сотувга чиқарди, лекин унинг нархи одатий ғилофларникидан анча қимматроқ.\nБир сўз билан айтганда, S21 Ultra ҳозирги вақтда энг юқори унумдорлик, энг яхши дисплей, дизайн ҳамда камераларга эга бўлган Galaxy смартфони ҳисобланади.\nСотиб олиш учун сабаблар: сифатли камералар, катта ҳажмли аккумулятор, сифатли дисплей, юқори унумдорлик.\nЭнг яхши кўп функсияга эга бўлган смартфон: Galaxy Note 20 Ultra\nАввалги авлод Note 10 сериясидан фарқли ўлароқ, Samsung компанияси Note 20 Ultra'га бир қанча янги имконият ҳамда функцияларни қўшди. Шунингдек, S Pen'ни ҳам такомиллаштирди.\n6.9 дюймли дисплейга эга бўлган смартфон 5G тармоғини ҳам қўллаб-қувватлайди. Бундан ташқари, Note 20 Ultra динамик 120Hz янгиланиш частотасига эга бўлган биринчи Galaxy смартфони бўлди. Яъни смартфон жорий контентга қараб, 10Hz, 30Hz, 60Hz ҳамда 120Hz частоталарга автоматик тарзда ўтиб, ишлашни бошлайди. Бу аккумулятор қувватини тежашга катта ёрдам беради.\nSamsung, шунингдек, олдинги аволдга қараганда камера созламаларини анча яхшилаган.1,299 долларлик флагмандан максимал даражада фойдаланишга имкон берадиган бир нечта янги дастурий таъминот функциялари ва янги камера режимлари смартфонга қўшилди. Буларнинг барчаси Galaxy Note 20 Ultra'ни энг яхши Samsung смартфонларидан бирига айлантирди.\nСотиб олиш учун сабаблар: юқори сифатли дисплей, симсиз DeX функцияси, чиройли дизайн, такомиллашган камера функциялари, юқори аккумулятор автономлиги.\nЭнг яхши ихчам смартфон: Galaxy S20 FE\nSamsung ўтган йили янги Fan Edition сериясини тақдим этди. S20 FE бу - флагман S20 сериясининг кўплаб техник жиҳатларини ўзида мужассамлаштирган, бироқ нисбатан арзон ҳамда ихчамроқ бўлган смартфон.\nУнга S20 сериясида бўлган Exynos 990/Snapdragon 865 чиплари ўрнатилган. Қурилма 4,500 мАс сиғимли аккумулятор эга. Дисплей ҳақида сўз юритадиган бўлсак, смартфон 120Hz экран янгиланиш частотасини қўллаб-қувватловчи 6.5 дюймли Super AMOLED дисплейи билан жиҳозланган. Унда, шунингдек, учта камера бўлиб, улар 12МП асосий камера, 12МП ультракенг камера, 8МП 3х зумни қўллаб-қувватловчи телефото камералардан иборат.\nSamsung ушбу смартфонни уч йиллик Android янгиланиши билан таъминлашга ваъда беради. Шундай ажойиб имконият ҳамда техник жиҳатларга эга бўлган смартфоннинг нархи 699 долларни ташкил қилади.\nSamsung компаниясининг Galaxy S20 FE смартфонини тақдим этиши унга флагманларга яқин бўлган смартфонлар сегментида бошқа компаниялар билан рақобатлашиш имконини берди.\nСотиб олиш учун сабаблар: ажойиб дизайн, юқори унумдорлик, ясси AMOLED дисплей, уч йиллик тизим янгиланиши.\nЭнг яхши букламафон: Galaxy Z Fold3\nGalaxy Z Fold3 - Samsung'нинг янги букламафони. Ташқи кўринишидан у аввалги авлод Z Fold2'га ўхшаса-да, компания янги қурилмада кўплаб янги имкониятларни яратган.\nСмартфоннинг ҳам ташқи, ҳам ички дисплейи 120Hz экран янгиланиш частотасини қўллаб-қувватлайди. Экран ёрқинлиги олдинги моделникига қараганда 29%, дисплей мустаҳкамлиги эса 80% га ошган. Ушбу қурилма S Pen'ни қўллаб-қувватловчи биринчи Galaxy букламафони бўлди.\nБундан ташқари, қурилманинг янги букланувчи механизмининг мустаҳкамлиги жуда яхши даражада. Смартфонда IPX8 стандарти бўлиб, у қурилмани сувдан ҳимоялайди. Z Fold3 букламафони Snapdragon 888 чипида ишлайди. Унинг 12/256ГБ, 12/512ГБ хотира турли версиялари мавжуд.\nСотиб олиш учун сабаблар: IPX8 стандарти, S Pen'ни қўллаб-қувватлаши, юқори унумдорлик.\nЭнг яхши ўрта тоифадаги смартфон: Galaxy A52\nБу йил Samsung компанияси бир қанча ўрта тоифага кирувчи смартфонларни тақдим этди. Уларнинг орасида эса энг оммабопи бу - Galaxy A52. Қурилма 6.5 дюймли Super AMOLED дисплейига эга бўлиб, ушбу дисплей 90Hz экран янгиланиш частотасини қўллаб-қувватлайди. A52'нинг 5G талқини эса 120Hz частотада ишлайди.\nСмартфон Snapdragon 720G чипи билан жиҳозланган бўлиб, энг юқори хотира тури 8/256ГБ ни ташкил қилади. Galaxy A51'га қараганда унинг камера сифати анча яхшиланган. Қурилма оптик барқарорликка эга бўлган 64МП асосий камера, 12МП ультракенг, 5МП макро, 5МП сатҳ камералар билан жиҳозланган. Аккумулятор ҳажми 4,500 мАс бўлиб, уни 25 ваттда қувватлаш мумкин. Қурилмада 3.5мм аудио жекнинг борлиги ҳам қувонарли ҳолат.\nСотиб олиш учун сабаблар: замонавий дизайн, такомиллашган камералар, 90Hz Super AMOLED дисплейи, 3.5мм аудио жек.\nЭнг яхши бюджет синфидаги смартфон: Galaxy А32\nGalaxy А32 бюджет синфидаги энг яхши смартфонлардан бири. Қурилма 6.4 дюймли Super AMOLED дисплейи, MediaTek Helio G80 чипи, 4/6/8ГБ тезкор хотира, 64/128ГБ доимий хотира, 5,000 мАс аккумуляторга эга. Смартфон чипининг унумдорлиги унчлик юқори эмас. Шунинг учун, қурилма юқори графикадаги илова ва ўйинларни очишда қийналади.\nСотиб олиш учун сабаблар: AMOLED дисплейи, янгича дизайн, 5,000 мАс аккумулятор.\nSamsung барча синфга кирувчи смартфонларни тақдим этади. Ҳозирда S21 Ultra қурилмаси Galaxy смартфонларининг энг кучлиги, Note 20 Ultra эса ўз навбатида стилусга эга бўлган Note сериясидаги смартфонлар орасида энг яхшиси ҳисобланади.\nGalaxy Z Fold3'га рақобат қилиши мумкин бўлган букламафон ҳозирда мавжуд эмас. Galaxy S20 FE сотувга чиққанига бир йил бўлди, бироқ унинг техник жиҳатлари флагман смартфонлардан ҳеч ҳам қолишмайди, шунингдек, флагманларга нисбатан ушбу смартфоннинг нархи нисбатан арзонроқ.\nИкки йил аввал сотувга чиқарилган A50 қурилмаси дунё миқиёсида энг оммабоп смартфонлардан бири бўлган эди. Бир йил ўтиб компания A51 смартфонини тақдим этди. Ушбу смартфоннинг ҳам бозори анча чаққон бўлди.\nБу йил эса Galaxy A52 тақдим этилди. Аввалги икки авлодга қараганда, смартфон дизайни анча ўзгарди, шунингдек, техник кўрсаткичлар ҳам яхшиланди. A52'ни ўрта тоифадаги Galaxy қурилмалари орасида нархига арзидиган энг яхши смартфон дейиш мумкин.\nБюджет синфидаги А32 эса сифатли дисплей ҳамда катта ҳажмли аккумуляторга эга. У ҳам ҳозирда энг яхши бюджет синфидаги смартфон ҳисобланади.\n#Galaxy #Samsung #Samsung Galaxy Note 20 Ultra #Samsung Galaxy S20 FE #Samsung Galaxy S21 Ultra #Samsung Galaxy A52 4G #Samsung Galaxy A32 4G #Samsung Galaxy Z Fold3


Қуролланган гуруҳ Ереванда полиция маҳкамасини эгаллаб олди, 1 киши ўлдирилди\n12:09 / 17.07.2016\nҚуролланган шахслар гуруҳи Арманистон пойтахти Ереван шаҳри яқинидаги Эребуни туманида полиция бўлими биносини эгаллаб олган. Улар Қорабоғ ихтилофига ҳибсга олишлар доирасида қўлга олинган фаоллардан бирини, мухолифатдаги "Янги Арманистон" номли радикал гуруҳ етакчиси Жирайра Сефилянни озод этишни талаб қилишмоқда. Сефилян ноқонуний равишда қурол сақлашда айбланганди.\n«Интерфакс» агентлигининг маҳаллий телевидениега асосланиб хабар қилишича, ҳужум оқибатида камида 1 киши ҳалок бўлган ва бир неча киши жароҳатланган.\nҲужум қилувчи гуруҳ Ереван полицияси бошлиғи ўринбосари Валерий Осипянни гаровда тутиб туришибди.\nГаровга олинган бинога ҳарбийлар жўнатилган. Полиция матбуот хизмати раҳбари Ашот Агаронян яқин вақт ичида вазият бўйича батафсил баёнот билан чиқилишини маълум қилган.\nАйни вақтда Эребуни туманига олиб борувчи барча йўллар ёпилган.\nСефилян 20 июнь куни ҳибс қилинганди. Тергов давомида у ўз тарафдорлари билан Еревандаги телекоммуникация бинолари, хусусан телеминорани қўлга олишни режалаштиргани маълум бўлган.\nТерговчилар маълумотига кўра, жиноий гуруҳ аъзолари апрель ойида Қорабоғда бошланган тўқнашувлардан кейин ўз режаларини тузишган.\nСефилян 2006 йилнинг 10 декабрида ҳам қўлга олинганди. Ўшанда у аҳолини конституцион тузумга қарши тарғиб қилиш ва ноқонуний қурол сақлашда айбланган ва 1,5 йилга қамалганди. У 2008 йилнинг июнида озодликка чиққан. 2015 йили Сефилян ўз тарафдорлари билан "Парламент таъсисчилари" ташкилотига асос солган ва оммавий тартибсизликлар келтириб чиқаришга уринишда айбланиб қамоққа ташланганди. Лекин 4 ойдан кейин қўйиб юборилганди.


14 август 2020, Тошкент вақти: 00:52\nҚАШҚАДАРЁ – “Агробанк” маъмурлари кредит бермай, кекса онам билан мени сарсон қиляпти” (ВИДЕО)\nҚАШҚАДАРЁ – “Агробанк” маъмурлари кредит бермай, кекса онам билан мени сарсон қиляпти”\nҚАРШИ. “Мен – Озода Ҳимматова, Қашқадарё вилояти Қарши шаҳри Мустақиллик шоҳкўчаси 2-уй 37-хонадонда яшайман. Боқувчим вафот этган, ёлғиз онаман. Саккиз жонни боқишга қийналиб қолдим. Камбағаллик ва боқимандаликдан чиқиш учун тикувчиликни йўлга қўймоқчиман. “Агробанк”ка 15 миллион сўмлик кредитга ҳужжат топширганман. Навбатим келди. Аммо улар президентимиз қарорини бажармай, мени кекса онам билан сарсон қилмоқда. “Агробанк” юристи мени ҳақорат қилиб ҳайдаб чиқарди. Марказий банк бошқармаси ҳам тингламаяпти. Президентимиздан амалий ёрдам сўрайман”.\n(Бу хабар STга 13 август куни келган.)\nҚОРАҚАЛПОҒИСТОН – “15 июлдан бери сув йўқ. Томорқалар сувсиз қуримоқда” (ВИДЕО)\nҚОРАҚАЛПОҒИСТОН – “15 июлдан бери сув йўқ. Томорқалар сувсиз қуримоқда”\nАМУДАРЁ. “Қорақалпоғистон Республикаси Амударё тумани Манғит шаҳрида 15 июлдан бери сув йўқ. Халқ қийналмоқда. Томорқалар ҳам сувсиз қуримоқда. Фермерлар сувдан оқилона фойдаланмаяпти. Мутасаддилар вазиятни ўрганиб тезкор ёрдам беришини сўраймиз”.\n(Бу хабар STга 12 август куни келган.)\nТОШКЕНТ – “Қурилишдан норози аҳоли талаби нега инобатга олинмаяпти?” (ВИДЕО)\nТОШКЕНТ – “Қурилишдан норози аҳоли талаби нега инобатга олинмаяпти?”\nШАЙХОНТОҲУР. “Тошкент шаҳри Шайхонтоҳур тумани Сархумдон маҳалласида (“Xotam moyka”) ёнида ноқонуний қурилиш кетмоқда. Бундан аҳоли норози. Қурувчилар бирор ҳужжат ҳам кўрсата олмади. Бу борада прокуратура, ҳокимият, вазирлик, президент порталига мурожаат қилдик, аммо натижа бўлмади. Аҳоли талаби нега инобатга олинмаяпти?”\nҚАШҚАДАРЁ – “СOVID-19га қарши курашаётган ходимларга рағбат пули тўлиқ тўланмади” (ВИДЕО)\nСуратнинг Муборак туман Тез тиббий ёрдам бўлимига алоқаси йўқ.\nМУБОРАК. “Қашқадарё вилояти Муборак тумани Тез тиббий ёрдам бўлимидан мурожаат қиляпмиз. СOVID-19га қарши курашаётган ходимларга президентимиз белгилаган бир марталик рағбат пули тўлиқ тўланмади. 6 фоизлик устама ҳам олганимиз йўқ. Бухгалтерияга учрасак, қониқарли жавоб ололмадик. Кечани кеча, кундузни кундуз демай ишлаяпмиз. Мутасаддилардан тўлов адолатли берилиши борасида ёрдам сўраймиз”.\nҚАШҚАДАРЁ – “СOVID-19га қарши курашаётган ходимларга рағбат пули тўлиқ тўланмади”\nСИРДАРЁ – “Маҳаллага арзон ун келди. Унга муҳтож аҳоли машина орқасидан югурди...” (ВИДЕО)\nГУЛИСТОН. “Сирдарё вилояти Гулистон тумани Деҳқонобод шаҳарчаси Аҳиллик маҳалласида вазият. Маҳаллага арзон нархда ун олиб келинган. Унга муҳтож зор қолган аҳоли машина орқасидан югуряпти. Шундай шароитда ҳам маҳалла ишчилари унни таниш-билишчилик қилиб беряпти. Илтимос, унни кўпроқ етказиб беришсин, маҳсулот тақсимотида таниш-билишчилик бўлмасин”.\n(Бу хабар STга 10 август куни келган.)\nТОШКЕНТ – “Уйлар битказилганига бир ярим йил бўлди, аммо ҳудуд инфраструктураси ҳали ҳам яхшиланмади” (ВИДЕО)\nТОШКЕНТ – “Уйлар битказилганига бир ярим йил бўлди, аммо ҳудуд инфраструктураси ҳали ҳам яхшиланмади”\nСЕРГЕЛИ. “Тошкент шаҳри Сергели тумани Спутник-16 мавзесида қурилган кўп қаватли уйларда яшаймиз. Уйлар битказилганига бир ярим йил бўлди. Аммо ҳудуд инфраструктураси ҳали ҳам яхшиланмади: йўллар таъмирланмади, мактаб, дорихона, озиқ-овқат дўконлари қуриб берилмади. Ҳатто кўчаларни ёритиш тизими ҳам қилинмади. Турли идораларга мурожаат қилиб келяпмиз. Порталга ҳам чиқдик. Аммо ўзгариш бўлмади. “Ёрқин ҳаёт” кўчамизни “Унутилган ҳаёт” деб қайта номлаш керак. Президентимиз ажратган бир марталик ёрдам пули тақсимотида ҳам жанжал чиқди. Раисга муаммолардан гап очсак, “Мени мажбуран бириктиришган” дейди. Тоқатимиз тоқ бўлди! Масъуллар ҳудудимиз муаммоларни ҳал қилишда ёрдам берсин”.\n(Бу хабар STга 9 август куни келган.)